qundao/data-zh-poetry huggingface dataset:
示儿
作者：陆游
朝代：宋

文能换骨余无法，学但穷源自不疑。
齿豁头童方悟此，乃翁见事可怜迟！
示儿
作者：陆游
朝代：宋

文能换骨馀无法，学但穷源自不疑。齿豁头童方悟此，乃翁见事可怜迟。
示儿
作者：陆游
朝代：宋

斥逐幞被归，招唤振衣起。
此是鄙夫事，学者那得尔。
前年还东时，指心誓江水。
亦知食不足，但有饿而死。
小儿教汝书，不用日十纸。
字字讲声形，仍要身践履。
果能称善人，便可老乡里。
勿言五鼎养，肉食吾所鄙。
示儿
作者：陆游
朝代：宋

斥逐襆被归，招唤振衣起。此是鄙夫事，学者那得尔。前年还东时，指心誓江水。亦知食不足，但有饿而死。小儿教汝书，不用日十纸。字字讲声形，仍要身践履。果能称善人，便可老乡里。勿言五鼎养，肉食吾所鄙。
示儿
作者：陆游
朝代：宋
体裁：诗

死去元知万事空，但悲不见九州同。王师北定中原日，家祭无忘告乃翁。
示儿
作者：陆游
朝代：宋

舍东已种百本桑，舍西仍筑百步塘。早茶采尽晚茶出，小麦方秀大麦黄。老夫一饱手扪腹，不复举首号苍苍。读书习气扫未尽，灯前简牍纷朱黄。吾儿从旁论治乱，每使老子喜欲狂。不须饮酒径自醉，取书相和声琅琅。人生百病有已时，独有书癖不可医。愿儿力耕足衣食，读书万卷真何益。
示儿
作者：陆游
朝代：宋

舍东已种百本桑，舍西仍筑百步塘。
早茶采尽晚茶出，小麦方秀大麦黄。
老夫一饱手扪腹，不復举首号苍苍。
读书习气扫未尽，灯前简牍纷朱黄。
吾儿从旁论治乱，每使老子喜欲狂。
不须饮酒径自醉，取书相和声琅琅。
人生百病有已时，独有书癖不可医。
愿儿力耕足衣食，读书万卷真何益。
示儿
作者：陆游
朝代：宋

舍东已种百本桑，舍西仍筑百步塘，早茶采尽晚茶出，小麦方秀大麦黄。
老夫一饱手扪腹，不复举首号苍苍。
读书习气扫未尽，灯前简牍纷朱黄。
吾儿从旁论治乱，每使老子喜欲狂。
不须饮酒径自醉，取书相和声琅琅。
人生百病有已时，独有书癖不可医。
愿儿力耕足衣食，读书万卷真何益！
示儿
作者：陆游
朝代：宋

闻义贵能徙，见贤思与齐。
食尝甘脱粟，起不待鸣鸡。
萧索园官菜，酸寒太学齑。
时时语儿子，未用厌鉏犁。
示儿
作者：陆游
朝代：宋

闻义贵能徙，见贤思与齐。食尝甘脱粟，起不待鸣鸡。萧索园官菜，酸寒太学齑。时时语儿子，未用厌锄犁。
示儿子
作者：陆游
朝代：宋

父子扶携返故乡，欣然击壤咏陶唐。墓前自誓宁非隘，泽畔行吟未免狂。雨润北窗看洗竹，霜清南陌课剶桑。秋毫何者非君赐，回首修门敢遽忘。
示儿子
作者：陆游
朝代：宋

父子扶携返故乡，欣然击壤咏陶唐。墓前自誓宁非隘，泽畔行吟未免狂。雨润北窗看洗竹，霜清南陌课劙桑。秋毫何者非君赐，回首修门敢遽忘。
示儿子
作者：陆游
朝代：宋

父子扶携返故乡，欣然击壤咏陶唐。
墓前自誓寜非隘，泽畔行吟未免狂。
雨润北窗看洗竹，霜清南陌课剶桑。
秋毫何者非君赐，回首修门敢遽忘。
示儿子
作者：陆游
朝代：宋
体裁：七言律诗

禄食无功我自知，汝曹何以报明时。为农为士亦奚异，事国事亲惟不欺。道在六经宁有尽，躬耕百亩可无饥。最亲切处今相付，熟读周公七月诗。
示儿子
作者：陆游
朝代：宋

禄食无功我自知，汝曹何以报明时？为农为士亦奚异，事国事亲惟不欺。
道在六经宁有尽，躬耕百亩可无饥。
最亲切处今相付，熟读周公七月诗。
示儿孙辈
作者：陆游
朝代：宋
体裁：五言律诗

昔忝诸生后，初非一世豪。但希乡有秩，敢望郡功曹。敛版宁为辱，扶犁亦足高。儿孙勿妄想，底处不徒劳。
示儿孙辈
作者：陆游
朝代：宋

昔忝诸生後，初非一世豪。但希乡有秩，敢望郡功曹。歛版宁为辱？扶犁亦足高。儿孙勿妄想，底处不徒劳？
示儿辈
作者：陆游
朝代：宋

穷居怀抱久无懽，犹赖吾儿得少宽。
谨视鸡豚供老疾，力营薪炭备春寒。
旧书缀缉编无绝，小瓮调停味不酸。
坐使乃翁无一事，高眠常到日三竿。
示儿辈
作者：陆游
朝代：宋

穷居怀抱久无欢，犹赖吾儿得少宽。谨视鸡豚供老疾，力营薪炭备春寒。旧书缀缉编无绝，小瓮调停味不酸。坐使乃翁无一事，高眠常到日三竿。
示儿辈
作者：陆游
朝代：宋

穷居怀抱久无欢，犹頼吾儿得少宽。
谨视鷄豚供老疾，力营薪炭备春寒。
旧书缀缉编无绝，小瓮调停味不酸。
坐使乃翁无一事，高眠常到日三竿。
示元敏
作者：陆游
朝代：宋
体裁：五言律诗

学贵身行道，儒当世守经。心心慕绳检，字字讲声形。吾已鬓眉白，汝方衿佩青。良时不可失，苦语直须听。
示元敏
作者：陆游
朝代：宋
体裁：五言律诗

学问参千古，工夫始一经。宁论绶若若，且喜佩青青。汝业方当进，吾言要细听。仍须知稼穑，勉为国添丁。
示元用
作者：陆游
朝代：宋

德孙学语已惊人，闷裏时时一笑新。
老子已应如枥骥，此郎端恐是天麟。
会看神授如椽笔，莫改家传折角巾。
汝叔不痴当爱汝，夜窗灯火勉相亲。
示元用
作者：陆游
朝代：宋

德孙学语已惊人，闷里时时一笑新。老子已应如枥骥，此郎端恐是天麟。会看神授如椽笔，莫改家传折角巾。汝叔不痴当爱汝，夜窗灯火勉相亲。
示元用
作者：陆游
朝代：宋

德孙学语已惊人，闷里时时一笑新。老子已应如枥骥，此郎端恐是天麟。会看神授如椽笔，莫改家傅折角巾。汝叔不痴当爱汝，夜窗灯火勉相亲。
示元礼
作者：陆游
朝代：宋

燕居侍立出扶行，见汝成童我眼明。
但使乡闾称善士，布衣未必媿公卿。
示元礼
作者：陆游
朝代：宋
体裁：七言绝句

燕居侍立出扶行，见汝成童我眼明。但使乡闾称善士，布衣未必愧公卿。
示友
作者：陆游
朝代：宋
体裁：五言律诗

道向虚中得，文从实处工。凌空一鹗上，赴海百川东。气骨真当勉，规模不必同。人生易衰老，君等勿匆匆。
示友
作者：陆游
朝代：宋
体裁：七言律诗

黄卷青灯自幼童，长年颇亦有新功。尚嘲孟顗迟成佛，那计辛毗不作公。学问更当穷广大，友朋谁与共磨砻。诸君果未捐衰老，鄙语人当致一通。
示友
作者：陆游
朝代：宋

黄卷青灯自幼童，长年颇亦有新功。尚嘲孟顗迟成佛，那计辛毗不作公。学问更当穷广大，友朋谁与共磨砻？诸君果未捐衰老，鄙语人当致一通。
示子孙
作者：陆游
朝代：宋

吾家世守农桑业，一挂朝衣即力耕。汝但从师劝学问，不须念我叱牛声。
示子孙
作者：陆游
朝代：宋
体裁：七言律诗

累叶为儒业不隳，定知贤杰有生时。学须造次常于是，道岂须臾或可离。我老已无明日计，心存犹惜寸阴移。巍巍夫子虽天纵，礼乐官名尽有师。
示子孙
作者：陆游
朝代：宋

累叶为儒业不隳，定知贤杰有生时。
学须造次常於是，道岂须臾或可离？我老已无明日计，心存犹惜寸阴移。
巍巍夫子虽天纵，礼乐官名尽有师。
示子孙
作者：陆游
朝代：宋
体裁：七言绝句

茆屋惟须补漏穿，家人衣食亦随缘。岂容一事相关白，已过传家十二年。
示子孙二首
作者：陆游
朝代：宋

为贫出仕退为农，二百年来世世同。富贵苟求终近祸，汝曹切勿坠家风。吾家世守农桑业，一挂朝衣即力耕。汝但从师勤学问，不须念我叱牛声。
示子孙二首·其一
作者：陆游
朝代：宋
体裁：七言绝句

为贫出仕退为农，二百年来世世同。富贵苟求终近祸，汝曹切勿坠家风。
示子孙二首·其二
作者：陆游
朝代：宋
体裁：七言绝句

吾家世守农桑业，一挂朝衣即力耕。汝但从师勤学问，不须念我叱牛声。
示子聿
作者：陆游
朝代：宋

儒林早岁窃虚名，白首何曾负短檠。堪叹一衰今至此，梦回闻汝读书声。
示子聿
作者：陆游
朝代：宋

儒林早岁窃虚名，白首何曾负短檠。
堪嘆一衰今至此，梦回闻汝读书声。
示子聿
作者：陆游
朝代：宋
体裁：五言律诗

古学尊皇极，淫辞斥异端。人才如尔少，老健及吾难。身退桑榆暖，家贫菽水欢。人生粗足耳，衣食不须宽。
示子聿
作者：陆游
朝代：宋
体裁：七言绝句

我钻故纸似痴蝇，汝复孳孳不少惩。父子更兼师友分，夜深常共短檠灯。
示子聿
作者：陆游
朝代：宋

我钻故纸似痴蝇，汝復孳孳不少惩。
父子更兼师友分，夜深常共短檠灯。
示子聿
作者：陆游
朝代：宋

故山谁伴隐茅茨，幸有吾家大耳儿。
雨暗小窗分夜课，雪迷长鑱共朝饥。
名场未捷宁妨学，史限虽严不废诗。
我死汝应传钵袋，勉持愚直报明时。
示子聿
作者：陆游
朝代：宋
体裁：七言律诗

故山谁伴隐茅茨，幸有吾家大耳儿。雨暗小窗分夜课，雪迷长镵共朝饥。名场未捷宁妨学，史限虽严不废诗。我死汝应传钵袋，勉持愚直报明时。
示子虡
作者：陆游
朝代：宋
体裁：七言律诗

好学承家夙所奇，蠹编残简共娱嬉。一婚倘毕吾无累，三釜虽微汝有期。聿弟元知是难弟，德儿稍长岂常儿。要令舟过三山者，弦诵常闻夜艾时。
示子遹
作者：陆游
朝代：宋
体裁：五言律诗

吾家太傅后，衿佩盛青青。我忝殿诸老，汝能通一经。学先严诂训，书要讲声形。夙夜常相勉，诸孙待典刑。
示子遹
作者：陆游
朝代：宋

吾家太傅後，衿佩盛青青。
我忝殿诸老，汝能通一经。
学先严诂训，书要讲声形。
夙夜常相勉，诸孙待典刑。
示子遹
作者：陆游
朝代：宋
体裁：古风

家贫不学俭，物理有固然。要是善用短，足以终其年。我家稽山下，禀赋良奇偏。敢言中人产，日或无炊烟。有儿更耐穷，伴翁理遗编。短檠幸能继，竟夜可忘眠。
示子遹
作者：陆游
朝代：宋

我初学诗日，但欲工藻绘。中年始少悟，渐若窥宏大。怪奇亦间出，如石漱湍濑。数仞李杜墙，常恨欠领会。元白才倚门，温李真自郐。正令笔扛鼎，亦未造三昧。诗为六艺一，岂用资狡狯。汝果欲学诗，工夫在诗外。
示子遹
作者：陆游
朝代：宋

我初学诗日，但欲工藻绘。中年始少悟，渐若窥宏大。怪奇亦间出，如石漱湍濑。数仞李杜墙，常恨欠领会。元白才倚门，温李真自郐。正令笔扛鼎，亦未造三昧。诗为六艺一，岂用资狡狯？汝果欲学诗，工夫在诗外。
示子遹
作者：陆游
朝代：宋

我初学诗日，但欲工藻绘。
中年始少悟，渐若窥宏大。
怪奇亦间出，如石漱湍濑。
数仞李杜墙，常恨欠领会。
元白纔倚门，温李真自郐。
正令笔扛鼎，亦未造三昧。
诗为六艺一，岂用资狡狯。
汝果欲学诗，工夫在诗外。
示子遹
作者：陆游
朝代：宋
体裁：七言律诗

敢恨吾生后圣贤，六经虽缺尚成编。本来尧舜身亲见，孰谓丘轲道不传。妙理岂求逢掖外，淳风宁在结绳前。此身未死还堪勉，更伴吾儿学数年。
示子遹
作者：陆游
朝代：宋

敢恨吾生後圣贤，六经虽缺尚成编。
本来尧舜身亲见，孰谓丘轲道不传？妙理岂求逢掖外，淳风宁在结绳前。
此身未死还堪勉，更伴吾儿学数年。
示子遹
作者：陆游
朝代：宋

翁老儿穷不自支，此心幸与古人期。
劳兼薪水奴初去，典到琴书事可知。
药杵无声工忍病，米囷可扫耻言饥。
余年有几须相守，万里烟霄付异时。
示子遹
作者：陆游
朝代：宋

翁老儿穷不自支，此心幸与古人期。劳兼薪水奴初去，典到琴书事可知。药杵无声工忍病，米囷可扫耻言饥。馀年有几须相守，万里烟霄付异时。
示客
作者：陆游
朝代：宋

一点昏灯两部蛙，客来相对半瓯茶。典衣未赎身饶虱，治米无工饭有沙。每为采菱浮野艇，时因卖药宿山家。青鞋到处堪乘兴，不独云门与若耶。
示客
作者：陆游
朝代：宋

一点昏灯两部蛙，客来相对半瓯茶。
典衣未赎身饶蝨，治米无工饭有沙。
每为采菱浮野艇，时因卖药宿山家。
青鞋到处堪乘兴，不独云门与若耶。
示客
作者：陆游
朝代：宋

世间可笑走踆踆，误认虚空作汝身。
已觅余名润枯骨，更谋厚积遗何人。
风旛毕竟非心境，瓦砾何妨是道真。
新藕出泥瓜上市，为君一醉堕纱巾。
示客
作者：陆游
朝代：宋

世间可笑走踆踆，误认虚空作汝身。
已觅余名润枯骨，更谋厚积遗何人？风旛毕竟非心境，瓦砾何妨是道真。
新藕出泥瓜上市，为君一醉堕纱巾。
示客
作者：陆游
朝代：宋

世间可笑走踆踆，误认虚空作汝身。已觅馀名润枯骨，更谋厚积遗何人。风幡毕竟非心境，瓦砾何妨是道真。新藕出泥瓜上市，为君一醉堕纱巾。
示客
作者：陆游
朝代：宋
体裁：七言律诗

久泛烟波不问津，腾腾且复养吾真。每持杯酒呼江月，殊胜征衣化路尘。半枕何人游蚁垤，立谈为汝脱狐身。挂帆莫恨潇湘远，是处相逢一笑新。
示客
作者：陆游
朝代：宋

久泛烟波不问津，腾腾且復养吾真。
每持杯酒呼江月，殊胜征衣化路尘。
半枕何人游蚁垤，立谈为汝脱狐身。
挂帆莫恨潇湘远，是处相逢一笑新。
示客
作者：陆游
朝代：宋

十年奔走每思归，剩喜湖边昼掩扉。社燕免教嘲作客，海鸥曾是信忘机。晖晖晚日收新稻，漠漠新寒试夹衣。留客盘飧君勿笑，一畦蔬甲摘初稀。
示客
作者：陆游
朝代：宋

十年奔走每思归，剩喜湖边昼掩扉。
社燕免教嘲作客，海鸥曾是信忘机。
晖晖晚日收新稻，漠漠新寒试夹衣。
留客盘飱君勿笑，一畦蔬甲摘初稀。
示客
作者：陆游
朝代：宋

十年奔走每思归，剩喜湖边昼掩扉。
社燕免教嘲作客，海鸥曾是信忘机。
晖晖晚日收新稻，漠漠新寒试夹衣。
留客盘餐君勿笑，一畦蔬甲摘初稀。
示客
作者：陆游
朝代：宋
体裁：七言律诗

枳缚藩篱荆作门，萧条何以致诸君。归休正得求吾志，老病犹能诵所闻。紫蟹迎霜径盈尺，白鱼脱水重兼斤。一杯潋滟无辞醉，秋稼登场合策勋。
示客
作者：陆游
朝代：宋

枳缚藩篱荆作门，萧条何以致诸君？归休正得求吾志，老病犹能诵所闻。
紫蟹迎霜径盈尺，白鱼脱水重兼斤。
一杯潋灩无辞醉，秋稼登场合策勋。
示客
作者：陆游
朝代：宋

桑柘成阴百草香，缫车声裏午风凉。
客来莫说人间事，且共山林夏日长。
示客
作者：陆游
朝代：宋

桑柘成阴百草香，缫车声里午风凉。客来莫说人间事，且共山林夏日长。
示小厮二首
作者：陆游
朝代：宋

偷闲打睡汝何尤，骂詈榜笞我所羞。但搢一鞭随小蹇，不妨村路共闲游。晨兴略整案头书，十日庭中始扫除。未免丁宁惟一事，临池莫钓放生鱼。
示小厮二首·其一
作者：陆游
朝代：宋
体裁：七言绝句

偷闲打睡汝何尤，骂詈榜笞我所羞。但搢一鞭随小蹇，不妨村路共闲游。
示小厮二首·其二
作者：陆游
朝代：宋
体裁：七言绝句

晨兴略整案头书，十日庭中始扫除。未免丁宁惟一事，临池莫钓放生鱼。
示村医
作者：陆游
朝代：宋
体裁：七言律诗

玉函肘后了无功，每寓奇方啸傲中。衫袖玩橙清鼻观，枕囊贮菊愈头风。新诗吟罢愁如洗，好景逢来病欲空。却羡龙钟布裘客，埭西卖药到村东。
示村医
作者：陆游
朝代：宋

玉函肘後了无功，每寓奇方啸傲中。
衫袖翫橙清鼻观，枕囊贮菊愈头风。
新诗吟罢愁如洗，好景逢来病欲空。
却羡龙锺布裘客，埭西卖药到村东。
示福孙井示喜曾
作者：陆游
朝代：宋
体裁：诗

北商久不通，犁枣罕登盘；山舍惟有橘，琐细如弹丸，此外则柿栗，收拾猿鸟残。虽无庞翁话，儿孙亦团栾。今岁雨雪晚，岁莫始大寒，二稚乃可怜，不诉衣襦单。地炉有微火，诵书到更阑。我老多感慨，赖汝差自宽。
示福孙并示喜曾
作者：陆游
朝代：宋

北商久不通，梨枣罕登盘。山舍惟有橘，琐细如弹丸。此外则柿栗，收拾猿鸟残。虽无庞翁话，儿孙亦团栾。今岁雨雪晚，岁暮始大寒。二稚乃可怜，不诉衣襦单。地炉有微火，诵书到更阑。我老多感慨，赖汝差自宽。
示福孙并示喜曾
作者：陆游
朝代：宋

北商久不通，梨枣罕登盘。
山舍惟有橘，琐细如弹丸。
此外则柿栗，收拾猿鸟残。
虽无庞翁话，儿孙亦团栾。
今岁雨雪晚，岁暮始大寒。
二稚乃可怜，不诉衣襦单。
地炉有微火，诵书到更阑。
我老多感慨，頼汝差自宽。
示诸孙
作者：陆游
朝代：宋
体裁：七言律诗

蜗舍鹑衣老可哀，衰颜时为汝曹开。朱门莫羡煮羊脚，粝食且安羹芋魁。家塾读书须十纸，山园上树莫千回。但令学业无中绝，秀出安知有后来。
示诸孙
作者：陆游
朝代：宋

蜗舍鹑衣老可哀，衰颜时为汝曹开。
朱门莫羡煮羊脚，粝食且安羹芋魁。
家塾读书须十纸，山园上树莫千回。
但令学业无中绝，秀出安知有後来。
示邻曲
作者：陆游
朝代：宋

北陌东阡好弟兄，耄年幸复主齐盟。同尝春韭秋菘味，共听朝猿夜鹤声。百世不忘耕稼业，一壶时叙里闾情。诸孙识字吾真足，安用鹏抟九万程。
示邻曲
作者：陆游
朝代：宋

北陌东阡好弟兄，耄年幸复主齐盟。同尝春韭秋菘味，共听朝猿夜鹤声。百世不忘耕稼业，一壼时叙里闾情。诸孙识字吾真足，安用鹏抟九万程。
示邻曲
作者：陆游
朝代：宋

北陌东阡好弟兄，耄年幸復主齐盟。
同尝春韭秋菘味，共听朝猿夜鹤声。
百世不忘耕稼业，一壶时叙里闾情。
诸孙识字吾真足，安用鹏抟九万程。
示邻里
作者：陆游
朝代：宋

古学陵夷失本原，读书万卷误元元。从今相勉躬行处，土庶人章数十言。
示邻里
作者：陆游
朝代：宋
体裁：七言绝句

古学陵夷失本原，读书万卷误元元。从今相勉躬行处，士庶人章数十言。
社前一夕未昏辄寝中夜乃得寐
作者：陆游
朝代：宋

祠事当行惧不任，未昏强卧拥孤衾。
三更自笑元无睡，万事从来忌有心。
檐角河倾秋耿耿，床头虫语夜愔愔。
若耶溪上苹花老，倦枕何人听越吟。
社前一夕未昏辄寝中夜乃得寐
作者：陆游
朝代：宋

祠事当行惧不任，未昏强卧拥孤衾。三更自笑元无睡，万事从来忌有心。檐角河倾秋耿耿，床头虫语夜愔愔。若耶溪上苹花老，倦枕何人听越吟？
社前一夕未昏辄寝中夜乃得寐
作者：陆游
朝代：宋

祠事当行惧不任，未昏强卧拥孤衾。三更自笑元无睡，万事从来忌有心。檐角河倾秋耿耿，床头虫语夜愔愔。若耶溪上蘋花老，倦枕何人听越吟。
社日
作者：陆游
朝代：宋
体裁：五言绝句

坎坎迎神鼓，儿童喜欲颠。放翁无社酒，闭户课残编。
社日
作者：陆游
朝代：宋
体裁：七言律诗

百谷登场酒满卮，神林箫鼓晚清悲。蝉依疏柳长言处，燕委空巢大去时。幼学已忘那用忌，微聋自乐不须医。伤心故里鸡豚集，父老逢迎正见思。
社日
作者：陆游
朝代：宋

百谷登场酒满巵，神林箫鼓晚清悲。
蝉依疏柳长言处，燕委空巢大去时。
幼学已忘那用忌，微聋自乐不须医。
伤心故里鸡豚集，父老逢迎正见思。
社日小饮
作者：陆游
朝代：宋

人生当惜老年时，醉插山花压帽攲。世事恰如风过耳，微聋自好不须治。
社日小饮
作者：陆游
朝代：宋

人生当惜老年时，醉插山花压帽欹。
世事恰如风过耳，微聋自好不须治。
社日小饮
作者：陆游
朝代：宋
体裁：七言绝句

社日西风吹角巾，一尊彊醉汝江滨。杏梁燕子还堪恨，归去匆匆不报人。
社日小饮
作者：陆游
朝代：宋

社日西风吹角巾，一樽强醉汝江滨。
杏梁燕子还堪恨，归去匆匆不报人。
社日小饮二首
作者：陆游
朝代：宋

催花初过社公雨，对酒喜烹溪友鱼。尽道乱山穷绝处，年华未觉异吾庐。社雨霏霏湿杏花，农家分喜到州家。苍鹅戏处塘初满，黄犊归时日欲斜。
社日小饮二首·其一
作者：陆游
朝代：宋
体裁：七言绝句

催花初过社公雨，对酒喜烹溪友鱼。尽道乱山穷绝处，年华未觉异吾庐。
社日小饮二首·其二
作者：陆游
朝代：宋
体裁：七言绝句

社雨霏霏湿杏花，农家分喜到州家。苍鹅戏处塘初满，黄犊归时日欲斜。
社肉
作者：陆游
朝代：宋

社日取社猪，燔炙香满村。
饥鸦集街树，老巫立庙门。
虽无牲牢盛，古礼亦略存。
醉归怀余肉，沾遗偏诸孙。
社酒
作者：陆游
朝代：宋

农家耕作苦，雨阳每关念。种黍蹋麴孽，终岁勤收歛。社瓮虽草草，酒味亦醇酽。长歌南陌头，百年应不厌。
社饮
作者：陆游
朝代：宋
体裁：七言律诗

世上升沉一辘轳，古来成败几樗蒱。试看大醉称贤相，始信常醒是鄙夫。起舞非无垂白伴，暮归仍有髧髦扶。即今不乏丹青手，谁画三山社饮图。
社饮
作者：陆游
朝代：宋

世上升沉一辘轳，古来成败几樗蒱？试看大醉称贤相，始信常醒是鄙夫。
起舞非无垂白伴，暮归仍有枕髦扶。
即今不乏丹青手，谁画三山社饮图？
社饮
作者：陆游
朝代：宋

东作初占嗣岁宜，蚕官又近乞灵时。倾家酿酒无遗力，倒社迎神尽及期。先醉后醒惊老惫，路长足蹇叹归迟。西村渐过新塘近，宿鸟归飞已满枝。
社饮
作者：陆游
朝代：宋

东作初占嗣岁宜，蚕官又近乞灵时。
倾家酿酒无遗力，倒社迎神尽及期。
先醉后醒惊老惫，路长足蹇嘆归迟。
西村渐过新塘近，宿鸟归飞已满枝。
社饮
作者：陆游
朝代：宋

东作初占嗣岁宜，蚕官又近乞灵时。
倾家酿酒无遗力，倒社迎神尽及期。
先醉後醒惊老惫，路长足蹇叹归迟。
西村渐过新塘近，宿鸟归飞已满枝。
社鼓
作者：陆游
朝代：宋

酒旗三家市，烟草十里陂。林间鼓冬冬，迨此春社时。饮福父老醉，嵬峨相扶持。君勿轻此声，可配丰年诗。
祈雨二首
作者：陆游
朝代：宋

折腰为米颜常腼，负耒躬耕意自甘。积谷千牛多骨相，年年祷雨到云庵。至德无私不我欺，精祈未效莫轻疑。但令葵藿勤倾向，会有风云感会时。
祈雨二首·其一
作者：陆游
朝代：宋
体裁：七言绝句

折腰为米颜常腼，负耒躬耕意自甘。积谷千牛多骨相，年年祷雨到云庵。
祈雨二首·其二
作者：陆游
朝代：宋
体裁：七言绝句

至德无私不我欺，精祈未效莫轻疑。但令葵藿勤倾向，会有风云感会时。
神君歌
作者：陆游
朝代：宋

泰山可为砺，东海可扬尘。
惟有壮士志，死生要一伸。
我梦神君自天下，威仪奕奕难具陈。
飞龙驾车不用马，诃前殿后皆鬼神。
奇形诡状密如鱼鳞，𧥄𧥄齾齾争扶车轮。
黑纛白旄其来无垠，黄雾紫氛合散轮囷。
考録魑魅号呼吟呻，约束蛟螭夭矫服驯。
后车百两载美人，巾褠鲜丽工笑颦。
金尊翠杓溢芳醇，琵琶箜篌饰怪珍。
世间局促常悲辛，神君欢乐千万春。
呜呼生不封侯死庙食，丈夫岂得抱志长黙黙。
神君歌
作者：陆游
朝代：宋
体裁：古风

泰山可为砺，东海可扬尘。惟有壮士志，死生要一伸。我梦神君自天下，威仪奕奕难具陈。飞龙驾车不用马，诃前殿后皆鬼神。奇形诡状，密如鱼鳞。��齾齾，争扶车轮。黑纛白旄，其来无垠。黄雾紫氛，合散轮囷。考录魑魅，号呼吟呻。约束蛟螭，夭矫服驯。后车百两载美人，巾褠鲜丽工笑颦。金尊翠杓溢芳醇，琵琶箜篌饰怪珍。世间局促常悲辛，神君欢乐千万春。呜呼生不封侯死庙食，丈夫岂得抱志长默默。
神山歌
作者：陆游
朝代：宋

吾闻海中五神山，其根戴以十五鳌。一朝六鳌被钓去，岱舆员峤沉洪涛。尚余三山岿然在，当时不没争秋毫。如何蓬莱又已浅，忽见平地生藜蒿。伏羲迨今几万岁，世事如火煎油膏。娶妻不敢待翁命，治水无暇怜儿号。避谗奔楚仅得免，历聘返鲁终不遭。老聃关尹亦又死，人实危脆无坚牢。有口惟可饮醇醪，有手惟可持霜螯，勿令他人复笑汝，後有万世来滔滔。
神山歌
作者：陆游
朝代：宋

吾闻海中五神山，其根戴以十五鳌。一朝六鳌被钓去，岱舆员峤沉洪涛。尚馀三山岿然在，当时不没争秋毫。如何蓬莱又已浅，忽见平地生藜蒿。伏羲迨今几万岁，世事如火煎油膏。娶妻不敢待翁命，治水无暇怜儿号。避谗奔楚仅得免，历聘返鲁终不遭。老聃关尹亦又死，人实危脆无坚牢。有口惟可饮醇醪，有手惟可持霜螯。勿令他人复笑汝，后有万世来滔滔。
神山歌
作者：陆游
朝代：宋

吾闻海中五神山，其根戴以十五鳌。
一朝六鳌被钓去，岱舆贠峤沉洪涛。
尚余三山岿然在，当时不没争秋毫。
如何蓬莱又已浅，忽见平地生藜蒿。
伏羲迨今几万岁，世事如火煎油膏。
娶妻不敢待翁命，治水无暇怜儿号。
避谗奔楚仅得免，歴聘返鲁终不遭。
老聃关尹亦又死，人实危脆无坚牢。
有口惟可饮醇醪，有手惟可持霜螯。
勿令他人復笑汝，后有万世来滔滔。
祠禄满不敢复请作口号
作者：陆游
朝代：宋

祠庭八载窃荣名，一饱心知合自营。牍後落衔便手倦，月头镌俸喜身轻。弊衣不补惟频结，浊酒难谋且细倾。赖有东皋堪肆力，比邻相唤事冬耕。
祠禄满不敢复请作口号三首
作者：陆游
朝代：宋

今年高谢武夷君，饭豆羹藜亦所欣。参透庄生齐物论，扫空韩子送穷文。心如脱阱奔林鹿，迹似还山不雨云。犹幸此身强健在，乡邻争看布襦裙。祠庭八载窃荣名，一饱心知合自营。牍后落衔便手倦，月头镌俸喜身轻。弊衣不补惟频结，浊酒难谋且细倾。赖有东皋堪肆力，比邻相唤事冬耕。白首还山不自存，天书四降海边村。惭非故将前侯比，误辱优贤养老恩。龟寿自应能食气，鹤归那得更乘轩。从今再草公车奏，惟有挂冠神武门。
祠禄满不敢復请作口号三首·其一
作者：陆游
朝代：宋
体裁：七言律诗

今年高谢武夷君，饭豆羹藜亦所欣。参透庄生齐物论，扫空韩子送穷文。心如脱阱奔林鹿，迹似还山不雨云。犹幸此身强健在，乡邻争看布襦裙。
祠禄满不敢復请作口号三首·其三
作者：陆游
朝代：宋
体裁：七言律诗

白首还山不自存，天书四降海边村。惭非故将前侯比，误辱优贤养老恩。龟寿自应能食气，鹤归那得更乘轩。从今再草公车奏，惟有挂冠神武门。
祠禄满不敢復请作口号三首·其二
作者：陆游
朝代：宋
体裁：七言律诗

祠庭八载窃荣名，一饱心知合自营。牍后落衔便手倦，月头镌俸喜身轻。弊衣不补惟频结，浊酒难谋且细倾。赖有东皋堪肆力，比邻相唤事冬耕。
祭灶与邻曲散福
作者：陆游
朝代：宋

已幸悬车示子孙，正须祭灶请比邻。岁时风俗相传久，宾主欢娱一笑新。雪鬓坐深知敬老，瓦盆酌满不羞贫。问君此夕茅檐底，何似原头乐社神。
祭灶与邻曲散福
作者：陆游
朝代：宋

已幸悬车示子孙，正须祭灶请比邻。
岁时风俗相传久，宾主欢娱一笑新。
雪鬓坐深知敬老，瓦盆酌满不羞贫。
问君此夕茅檐底，何似原头乐社神？
祭竈与邻曲散福
作者：陆游
朝代：宋

已幸悬车示子孙，正须祭竈请比邻。
岁时风俗相传久，宾主欢娱一笑新。
雪鬓坐深知敬老，瓦盆酌满不羞贫。
问君此夕茅檐底，何似原头乐社神。
禅室
作者：陆游
朝代：宋

早夸剧饮无勍敌，晚觉安禅有宿因。赫赫心光谁障碍，绵绵鼻息自轻匀。蒲龛纸帐藏身稳，香碗灯笼作梦新。勿为霜寒忆温暖，少林立雪彼何人。
禅室
作者：陆游
朝代：宋

早夸剧饮无勍敌，晚觉安禅有宿因。
赫赫心光谁障碍，绵绵鼻息自轻匀。
蒲龛纸帐藏身穏，香椀灯笼作梦新。
勿为霜寒忆温暖，少林立雪彼何人。
禅室
作者：陆游
朝代：宋

早誇剧饮无勍敌，晚觉安禅有宿因。赫赫心光谁障碍，绵绵鼻息自轻匀。蒲龛纸帐藏身稳，香椀灯笼作梦新。勿为霜寒忆温暖，少林立雪彼何人。
禅室
作者：陆游
朝代：宋
体裁：七言律诗

早誇剧饮无勍敌，晚觉安禅有宿因。赫赫心光谁障碍，绵绵鼻息自轻匀。蒲龛纸帐藏身稳，香碗灯笼作梦新。勿为霜寒忆温暖，少林立雪彼何人。
禹寺
作者：陆游
朝代：宋

暮春之初光景奇，湖平山远最宜诗。
尚余一恨无人会，不见蝉声满寺时。
禹寺
作者：陆游
朝代：宋

暮春之初光景奇，湖平山远最宜诗。尚馀一恨无人会，不见蝉声满寺时。
禹寺
作者：陆游
朝代：宋
体裁：七言绝句

禹寺荒残钟鼓在，我来又见物华新。绍兴年上曾题壁，观者多疑是古人。
禹祠
作者：陆游
朝代：宋

我昔下三峡，南宾系归舻。渡江谒神禹，拜手荐俎壶。寿藤枝如虬，巨柏腹若刳。门庭虽日荒，殿寝犹枝梧。巴俗喜祷祠，解牛舞群巫。巍巍黻冕古，食与夷鬼俱。圣度固兼容，臣愤独不摅。还乡瞻庙貌，嬴政久已除。岳牧俨如生，想像闻都俞。廓清虽可喜，欲退复踌躇。念昔平水土，棋布画九区。岂知千岁后，戎羯居中都。老虏失大刑，今复传其雏。直令挽天河，未濯腥膻污。夷鬼细事耳，披攘直须臾。天下雠不复，大耻何时祛。蚩蚩谓固然，此责在吾徒。挥涕沾庭草，谁怜小臣愚。
禹祠
作者：陆游
朝代：宋

我昔下三峡，南宾系归舻，渡江谒神禹，拜手荐俎壶。寿藤枝如蚪，巨柏腹若刳，门庭虽日荒，殿寝犹枝梧。巴俗喜祷祠，解牛舞群巫。巍巍黻冕古，食与夷鬼俱。圣度固兼容，臣愤独不摅。还乡瞻庙貌，嬴政久已除。岳牧俨如生，想像闻都俞。廓清虽可喜，欲退复踌躇。念昔平水土，棋布画九区，岂知千岁後，戎羯居中都。老虏失大刑，今复传其雏。直令挽天河，未濯腥膻污。夷鬼细事耳，披攘直须臾。天下雠不复，大耻何时袪？蚩蚩谓固然，此责在吾徒。挥涕洒庭草，谁怜小臣愚？
禹祠
作者：陆游
朝代：宋

我昔下三峡，南賔繫归舻。
渡江谒神禹，拜手荐爼壶。
寿藤枝如虬，巨柏腹若刳。
门庭虽日荒，殿寝犹枝梧。
巴俗喜祷祠，解牛舞群巫。
巍巍黻冕古，食与夷鬼俱。
圣度固兼容，臣愤独不摅。
还乡瞻庙貌，嬴政久已除。
岳牧俨如生，想像闻都俞。
廓清虽可喜，欲退復踌躇。
念昔平水土，棋布画九区。
岂知千岁后，戎羯居中都。
老虏失大刑，今復得其雏。
直令挽天河，未濯腥膻污。
夷鬼细事耳，披攘直须臾。
天下雠不復，大耻何时祛。
蚩蚩谓固然，此责在吾徒。
挥涕霑庭草，谁怜小臣愚。
禹祠
作者：陆游
朝代：宋

祠宇嵯峨接宝坊，扁舟又系画桥傍。豉添满箸莼丝紫，蜜渍堆盘粉饵香。团扇卖时春渐晚，夹衣换后日初长。故人零落今何在，空吊颓垣墨数行。
禹祠
作者：陆游
朝代：宋

祠宇嵯峨接宝坊，扁舟又系画桥傍。
豉添满箸蓴丝紫，蜜渍堆盘粉饵香。
团扇卖时春渐晚，夹衣换後日初长。
故人零落今何在？空吊颓垣墨数行。
禹祠
作者：陆游
朝代：宋

祠宇嵯峨接宝坊，扁舟又繫画桥傍。
豉添满筯莼丝紫，蜜渍堆盘粉饵香。
团扇卖时春渐晚，夹衣换后日初长。
故人零落今何在，空吊颓垣墨数行。
禹迹寺南有沈氏小园四十年前尝题小阕壁间偶
作者：陆游
朝代：宋

枫叶初丹槲叶黄，河阳愁鬓怯新霜。
林亭感旧空回首，泉路凭谁说断肠！坏壁醉题尘漠漠，断云幽梦事茫茫。
年来妄念消除尽，回向禅龛一炷香！
禹迹寺南有沈氏小园四十年前尝题小阕壁间偶复一到而园已易主刻小阕于石读之怅然
作者：陆游
朝代：宋

枫叶初丹槲叶黄，河阳愁鬓怯新霜。林亭感旧空回首，泉路凭谁说断肠。坏壁醉题尘漠漠，断云幽梦事茫茫。年来妄念消除尽，回向禅龛一炷香。
禹迹寺南有沈氏小园四十年前尝题小阕壁间偶復一到而园已易主刻小阕于石读之怅然
作者：陆游
朝代：宋

枫叶初丹槲叶黄，河阳愁鬓怯新霜。
林亭感旧空回首，泉路凭谁说断肠。
壊壁醉题尘漠漠，断云幽梦事茫茫。
年来妄念消除尽，回向禅龛一炷香。
离嘉州宿平羌
作者：陆游
朝代：宋
体裁：七言律诗

初挈囊衣宿水村，萧然一扫旧巢痕。本来信手忘工拙，却为无心少怨恩。自笑远游谙马上，已营小筑老云根。淡烟疏雨平羌路，便恐从今入梦魂。
离堆伏龙祠观孙太古画英惠王像
作者：陆游
朝代：宋

岷山导江书禹贡，江流蹴山山为动。呜呼秦守信豪杰，千年遗迹人犹诵。决江一支溉数州，至今禾黍连云种。孙翁下笔开生面，岌嶪高冠摩屋栋。徙木遗风虽峭刻，取材尚足当世用。寥寥后世岂乏人，尺寸未施谗已众。要官无责空赋禄，轩盖传呼真一閧。奇勋伟绩旷世无，仁人志士临风恸。我游故祠九顿首，夜遇神君了非梦。披云激电从天来，赤手骑鲸不施鞚。
离堆伏龙祠观孙太古画英惠王像
作者：陆游
朝代：宋

岷山导江书禹贡，江流蹴山山为动。
呜呼秦守信豪杰，千年遗迹人犹诵。
决江一支溉数州，至今禾黍连云种。
孙翁下笔开生面，岌嶪高冠摩屋栋。
徙木遗风虽峭刻，取材尚足当世用。
寥寥后世岂乏人，尺寸未施谗已众。
要官无责空赋禄，轩盖传呼真一閧。
奇勲伟绩旷世无，仁人志士临风恸。
我游故祠九顿首，夜遇神君了非梦。
披云激电从天来，赤手骑鲸不施鞚。
离堆伏龙祠观孙太古画英惠王像
作者：陆游
朝代：宋

岷山导江书禹贡，江流蹴山山为动。呜呼秦守信豪杰，千年遗迹人犹诵。决江一支溉数州，至今禾黍连云种。孙翁下笔开生面，岌嶪高冠摩屋栋。徙木遗风虽峭刻，取材尚足当世用。寥寥後世岂乏人，尺寸未施谗已众。要官无责空赋禄，轩盖传呼真一哄。奇勋伟绩旷世无，仁人志士临风恸。我游故祠九顿首，夜遇神君了非梦。披云激电从天来，赤手骑鲸不施鞚。
离家示妻子
作者：陆游
朝代：宋

明日当北征，竟夕起复眠。悲虫号我傍，青灯照我前。妇忧衣裳薄，纫线重敷绵。儿为检药笼，桂姜手炮煎。墩堠默可数，一念已酸然。使忧能伤人，我得复长年。同生天壤间，人谁无一廛。伤哉独何辜，遑遑长可怜。破屋不得住，风雨走道边。呼天得闻否，赋与何其偏。
离家示妻子
作者：陆游
朝代：宋

明日当北征，竟夕起复眠。悲虫号我傍，青灯照我前。妇忧衣裳薄，纫线重敷绵。儿为检药笼，桂姜手炮煎。墩堠默可数，一念已酸然。使忧能伤人，我得复长年？同生天壤间，人谁无一廛？伤哉狎何辜，皇皇长可怜。破屋不得住，风雨走道边。呼天得闻否？赋与何其偏！
离家示妻子
作者：陆游
朝代：宋

明日当北征，竟夕起復眠。
悲虫号我傍，青灯照我前。
妇忧衣裳薄，纫綫重敷绵。
儿为检药笼，桂姜手炮煎。
墩堠默可数，一念已酸然。
使忧能伤人，我得復长年。
同生天壤间，人谁无一廛。
伤哉独何辜，皇皇长可怜。
破屋不得住，风雨走道边。
呼天得闻否，赋与何其偏。
离成都后却寄公寿子友德称
作者：陆游
朝代：宋

萧条常闭爵罗门，点检朋侪几个存。吾道将为天下裂，此心难与俗人言。逢时尚可还三代，掩卷何由作九原。寄语龟城旧交道，新凉殊忆共清尊。
离成都后却寄公寿子友德称
作者：陆游
朝代：宋

萧条常闭爵罗门，点检朋侪几箇存。
吾道将为天下裂，此心难与俗人言。
逢时尚可还三代，掩卷何由作九原。
寄语龟城旧交道，新凉殊忆共清尊。
离成都後却寄公寿子友德称
作者：陆游
朝代：宋

萧条常闭爵罗门，点检朋侪几个存？吾道将为天下裂，此心难与俗人言。逢时尚可还三代，掩卷何由作九原。寄语龟城旧交道，新凉殊忆共清尊。
禽声
作者：陆游
朝代：宋
体裁：七言绝句

布谷布谷天未明，架犁架犁人起耕。宦途不似农家乐，东作西成过此生。
禽言
作者：陆游
朝代：宋

堂前捉绩子，力作忘朝餐。
鹅黄雪白相照耀，插茅作簇高如山。
蠢女采桑至煮茧，何暇膏沐梳髻鬟。
缫成蜀锦与楚縠，舞姝缠头不论束。
禽言
作者：陆游
朝代：宋

老翁老尚健，打麦持作饭。
终岁陇亩间，劳苦孰敢怨。
人生为农最可愿，得饱正如持左券。
碓舂樵爨小甑香，岂不胜汝耗太仓！
禽言四首
作者：陆游
朝代：宋

架犁架犁，南村北村雨凄凄。夜起饭牛鸡未啼，日暮矻矻行千畦。没足勿恨一尺泥，西成收薄汝噬脐。拔笋拔笋，入箐不辞风雨窘。养成会见高拂云，取供口腹初不忍。独持两把慰倚门，慈颜一笑如春温。老翁老尚健，打麦持作饭。终岁陇亩间，劳苦孰敢怨。人生为农最可愿，得饱正如持左券。碓舂樵爨小甑香，岂不胜汝耗太仓。堂前捉绩子，力作忘朝餐。鹅黄雪白相照耀，插茅作簇高如山。蠢女采桑至煮茧，何暇膏沐梳髻鬟。缫成蜀锦与楚縠，舞妹缠头不论束。
禽言四首·其一
作者：陆游
朝代：宋

架犁架犁，南村北村雨凄凄。
夜起饭牛鷄未啼，日暮矻矻行千畦。
没足勿恨一尺泥，西成收薄汝噬脐。
禽言四首·其一
作者：陆游
朝代：宋

架犁架犁，南村北村雨凄凄。夜起饭牛鸡未啼，日暮矻矻行千畦。没足勿恨一尺泥，西成收薄汝噬脐。
禽言四首·其三
作者：陆游
朝代：宋
体裁：古风

老翁老尚健，打麦持作饭。终岁陇亩间，劳苦孰敢怨。人生为农最可愿，得饱正如持左券。碓舂樵爨小甑香，岂不胜汝耗太仓。
禽言四首·其二
作者：陆游
朝代：宋
体裁：古风

拔笋拔笋，入箐不辞风雨窘。养成会见高拂云，取供口腹初不忍。独持两把慰倚门，慈颜一笑如春温。
禽言四首·其四
作者：陆游
朝代：宋
体裁：古风

堂前捉绩子，力作忘朝餐。鹅黄雪白相照耀，插茅作簇高如山。蠢女采桑至煮茧，何暇膏沐梳髻鬟。缫成蜀锦与楚縠，舞妹缠头不论束。
秋光
作者：陆游
朝代：宋

小圃秋光泼眼来，老人凭几兴悠哉。翩翩蝴蝶成双过，两两蜀葵相背开。雨足疏篱引荒蔓，人稀幽径长新苔。贫家灶冷炊烟晚，待得邻翁卖药回。
秋光
作者：陆游
朝代：宋

小圃秋光泼眼来，老人凭几兴悠哉。
翩翩蝴蝶成双过，两两蜀葵相背开。
雨足疏篱引荒蔓，人稀幽径长新苔。
贫家竈冷炊烟晚，待得邻翁卖药回。
秋光
作者：陆游
朝代：宋

小圃秋光泼眼来，老人隐几兴悠哉！翩翩蝴蝶成双过，两两蜀葵相背开。
雨足疏篱引荒蔓，人稀幽径长新苔。
贫家灶冷炊烟晚，待得邻翁卖药回。
秋光
作者：陆游
朝代：宋

年年最爱秋光好，病起逢秋合赋诗。丛菊渐黄人醉后，孤灯初暗雨来时。旧书细读犹多味，老态相寻似有期。早信为农胜觅禄，一生虚作虎头痴。
秋光
作者：陆游
朝代：宋

年年最爱秋光好，病起逢秋合赋诗。丛菊渐黄人醉後，孤灯初暗雨来时。旧书细读犹多味，老态相寻似有期。早信为农胜觅禄，一生虚作虎头痴。
秋光
作者：陆游
朝代：宋

年年最爱秋光好，病起逢秋合赋诗。
樷菊渐黄人醉后，孤灯初暗雨来时。
旧书细读犹多味，老态相寻似有期。
早信为农胜觅禄，一生虚作虎头痴。
秋兴
作者：陆游
朝代：宋

五十年来住镜湖，白头仍是一臞儒。
朝眠每恨妨书课，秋获先令入酒逋。
江路伶俜形吊影，草庵寂默我忘吾。
雨窗忽有高谈兴，筮叟医翁亦可呼。
秋兴
作者：陆游
朝代：宋

修蔓丛篁步步迷，山村东下近鱼陂。钓归恰值秋风起，棋罢常惊日景移。病叶辞枝应有恨，侯虫吟壁故知时。残年我亦悲摇落，薄暮空囊又有诗。
秋兴
作者：陆游
朝代：宋

巢燕无情不更回，门庭日日落楸槐。
新凉渐喜偿碑债，多病还忧欠药材。
社近家方篘浊酒，客来身自扫苍苔。
道心已熟机心尽，寄语鸬鷀莫苦猜。
秋兴
作者：陆游
朝代：宋

巢燕无情不更回，门庭日日落楸槐。新凉渐喜偿碑债，多病还忧欠药材。社近家方篘浊酒，客来身自扫苍苔。道心已熟机心尽，寄语鸬鹚莫苦猜。
秋兴
作者：陆游
朝代：宋

成都城中秋夜长，灯笼蜡纸明空堂。高梧月白绕飞鹊，衰草露湿啼寒螀。堂上书生读书罢，欲眠未眠偏断肠。起行百匝几叹息，一夕绿发成秋霜。中原日月用胡历，幽州老酋著柘黄。荥河温洛底处所，可使长作旃裘乡。百金战袍雕鹘盘，三尺剑锋霜雪寒。一朝出塞君试看，旦发宝鸡暮长安。
秋兴
作者：陆游
朝代：宋

成都城中秋夜长，灯笼蜡纸明空堂。
高梧月白绕飞鹊，衰草露湿啼寒螀。
堂上书生读书罢，欲眠未眠偏断肠。
起行百匝几嘆息，一夕緑髮成秋霜。
中原本是关情地，幽州宁谓非吾乡。
荥河温洛底处所，可使长作争战塲。
百金戎衣鵰鹘盘，三尺剑锋霜雪寒。
一朝出塞君试看，旦发宝鸡暮长安。
秋兴
作者：陆游
朝代：宋
体裁：七言律诗

扶衰又见素秋过，未死其如造物何。破屋颓垣那敢议，浊醪粗饭已为多。佩刀但可偿黄犊，作字安能博白鹅。龟紫拜恩如梦寐，残年其实一渔蓑。
秋兴
作者：陆游
朝代：宋

扶衰又见素秋过，未死其如造物何？破屋颓垣那敢议，浊醪麤饭已为多。
佩刀但可偿黄犊，作字安能博白鹅？龟紫拜恩如梦寐，残年其实一渔蓑。
秋兴
作者：陆游
朝代：宋

拒霜惨淡数枝红，石竹凋零不满丛。
小蠂一双来又去，与人都在寂寥中。
秋兴
作者：陆游
朝代：宋
体裁：七言律诗

无处逢秋不黯然，驿前斜日渡头烟。吟肩雅与寒驴称，归梦频争社燕先。百岁犹穿几两屐，千诗不及一囊钱。故应身世如团扇，已向人间耐弃捐。
秋兴
作者：陆游
朝代：宋

无食苦日长，无衣念秋近。
虽云老农圃，未害乐尧舜。
士生要弘毅，病在堕骄吝。
得丧才几何，哀哉以身徇！平生最耐事，霜雪亦满鬓。
忧患一洗空，吾道其少进。
秋兴
作者：陆游
朝代：宋

暮境何堪与病遭，西风落叶拥亭臮。
极知世上人情恶，且放江边醉眼高。
应俗纷纷何日了，咏诗混混寄吾豪。
碧油金锁平生意，未许人言学楚骚。
秋兴
作者：陆游
朝代：宋

楸槐雨霋霋，凫雁水拍拍。
晓行城南路，落叶满阡陌。
新霜上衰鬓，吾死亦已迫，那将有限身，常作未归客！长吟侧纱帽，万里一秋色。
世俗不足论，天岂无皁白？
秋兴
作者：陆游
朝代：宋
体裁：七言律诗

樵风溪上弄扁舟，濯锦江边忆旧游。豪竹哀丝真昨梦，爽砧繁杵又惊秋。坠枝橘熟初堪剪，浮瓮醅香恰受篘。莫道身闲总无事，孤灯夜夜写清愁。
秋兴
作者：陆游
朝代：宋

淹速从来但信缘，襟怀无日不超然。
唤船渡口因闲立，待饭僧床得蹔眠。
秋兴
作者：陆游
朝代：宋

满簪白发不胜繁，窃禄偷安媿主恩。
东馆烟波秋渐瘦，北山雾雨昼多昏。
功名蹭蹬身长弃，筹策澜翻舌幸存。
堪笑此生虚过尽，一秋闭合听啼猿。
秋兴
作者：陆游
朝代：宋

白发萧萧欲满头，归来三见故山秋。
醉凭高阁乾坤迮，病入中年日月遒。
百战铁衣空许国，五更画角只生愁。
明朝烟雨桐江岸，且占丹枫系钓舟。
秋兴
作者：陆游
朝代：宋

白头韭美腌虀熟，赬尾鱼鲜斫鱠成。
却对盘餮三太息，老年一饱费经营。
秋兴
作者：陆游
朝代：宋
体裁：五言律诗

秋眠怯簟冷，晨饭喜蔬香。宁使衣百结，肯储钱一囊。杜门虽局促，负气尚轩昂。死去真无憾，曾孙似我长。
秋兴
作者：陆游
朝代：宋

秋风又满会稽城，有客飘然万事轻。久向林间得佳趣，不知身外有浮名。葡萄雨足初全紫，乌桕霜前已半赪。欲把一杯终觉懒，老来怀抱为谁倾。
秋兴
作者：陆游
朝代：宋

秋风又满会稽城，有客飘然万事轻。
久向林间得佳趣，不知身外有浮名。
葡萄雨足初全紫，乌桕霜前已半頳。
欲把一杯终觉懒，老来怀抱为谁倾。
秋兴
作者：陆游
朝代：宋

秋风又满会稽城，有客飘然万事轻。
久向林间得佳趣，不知身外有浮名。
蒲萄雨足初全紫，乌臼霜前已半赬。
欲把一杯终觉嬾，老来怀抱为谁倾？
秋兴
作者：陆游
朝代：宋

节物喜更新，清秋最可人。
徐行曳藤杖，小立岸纱巾。
烟雨迷衰草，汀洲老白苹。
鹤巢时託宿，猿果每分珍。
羽客期烧药，毛人约卜邻。
兰亭故不远，千载见清真。
秋兴
作者：陆游
朝代：宋

节物喜更新，清秋最可人。徐行曳藤杖，小立岸纱巾。烟雨迷衰草，汀洲老白蘋。鹤巢时托宿，猿果每分珍。羽客期烧药，毛人约卜邻。兰亭故不远，千载见清真。
秋兴
作者：陆游
朝代：宋

蓬蒿门巷绝经过，清夜何人与晤歌？蟋蟀独知秋令早，芭蕉正得雨声多。
传家产业遗书富，玩世神通醉脸酡。
如许痴顽君会否？一毫不遣损天和。
秋兴
作者：陆游
朝代：宋

赫赫能令京兆死，沾沾正坐魏其愚。
何如陆子山行乐，胪膊常悬酒一壼？
秋兴三首
作者：陆游
朝代：宋

天遣幽人尽放狂，醉眠无复客为妨。墨蛟飞下剡藤滑，苍璧碾成官焙香。老境虽深身更健，清秋欲半日犹长。闭门莫道都无事，又了移花一段忙。蓬蒿门巷绝经过，清夜何人与晤歌。蟋蟀独知秋令早，芭蕉正得雨声多。传家产业遗书富，玩世神通醉脸酡。如许痴顽君会否，一毫不遣损天和。老子虽贫未易量，风流犹在小茆堂。葡萄锦覆桐孙古，鹦鹉螺斟玉瀣香。千点荷声先报雨，一林竹影剩分凉。秋来便有欣然处，新种莼丝已满塘。
秋兴三首·其一
作者：陆游
朝代：宋

天遣幽人尽放狂，醉眠无复客为妨。墨蛟飞下剡藤滑，苍璧碾成官焙香。老境虽深身更健，清秋欲半日犹长。闭门莫道都无事，又了移花一段忙。
秋兴三首·其一
作者：陆游
朝代：宋

天遣幽人尽放狂，醉眠无復客为妨。
墨蛟飞下剡藤滑，苍璧碾成官焙香。
老境虽深身更健，清秋欲半日犹长。
闭门莫道都无事，又了移花一段忙。
秋兴三首·其三
作者：陆游
朝代：宋

老子虽贫未易量，风流犹在小茆堂。
葡萄锦覆桐孙古，鹦鹉螺斟玉瀣香。
千点荷声先报雨，一林竹影剩分凉。
秋来便有欣然处，新种莼丝己满塘。
秋兴三首·其三
作者：陆游
朝代：宋

老子虽贫未易量，风流犹在小茆堂。葡萄锦覆桐孙古，鹦鹉螺斟玉瀣香。千点荷声先报雨，一林竹影剩分凉。秋来便有欣然处，新种莼丝已满塘。
秋兴三首·其二
作者：陆游
朝代：宋
体裁：七言律诗

蓬蒿门巷绝经过，清夜何人与晤歌。蟋蟀独知秋令早，芭蕉正得雨声多。传家产业遗书富，玩世神通醉脸酡。如许痴顽君会否，一毫不遣损天和。
秋兴二首
作者：陆游
朝代：宋

修蔓丛篁步步迷，山村东下近鱼陂。钓归恰值秋风起，棋罢常惊日景移。病叶辞枝应有恨，候虫吟壁故知时。残年我亦悲摇落，薄暮空囊又有诗。八十仍当过二时，加餐安寝岂前知。晨梳脱发虽无数，社瓮新醅已有期。偶为买花经废圃，时因蹋藕下清池。尚馀一事终关念，安得儿孙少别离。
秋兴二首
作者：陆游
朝代：宋

去秋尚十日，轩窗夕已凉。露草黏湿萤，坏壁啼寒螀。丈夫志四海，临书慨以慷。白发忽如此，惟有归耕桑。药饵且枝梧，邻曲相扶将。岂无瓮中酒，老病不能觞。南山有归处，岁晚柏已行。下从吾亲游，此事岁月长。无食苦日长，无衣念秋近。虽云老农圃，未害乐尧舜。士生要弘毅，病在堕骄吝。得丧才几何，哀哉以身徇。平生最耐事，霜雪亦满鬓。忧患一洗空，吾道其少进。
秋兴二首
作者：陆游
朝代：宋

拒霜惨淡数枝红，石竹凋零不满丛。小蝶一双来又去，与人都在寂寥中。足力蹒跚少迎客，目视昏短常废书。赖是门前秋水长，沙鸥未遽与人疏。
秋兴二首
作者：陆游
朝代：宋

楸槐雨霋霋，凫雁水拍拍。晓行城南路，落叶满阡陌。新霜上衰鬓，吾死亦已迫。那将有限身，常作未归客。长吟侧纱帽，万里一秋色。世俗不足论，天岂无皂白。朝先鸣鸡兴，夕殿栖鸦还。符檄积几案，寝饭于其间。榜笞督租赋，涉笔骍我颜。忽忽过白日，胡能慰茕鳏。叶脱横林疏，䰀鬌溪南山。岂无一杯酒，吾事何时闲。
秋兴二首
作者：陆游
朝代：宋

流光冉冉迫崦嵫，常抱秋风宋玉悲。才尽已无枫落句，身存又见雁来时。自怜闭户庞眉叟，初对还家大耳儿。一盏青灯照寒影，不妨细举别来诗。世事元看等一毫，纷纷宠辱陋儿曹。雁行横野月初上，桐叶满庭霜未高。细考虫鱼笺尔雅，广收草木续离骚。更馀一事君知否，卧听床头滴小槽。
秋兴二首
作者：陆游
朝代：宋

满簪白发不胜繁，窃禄偷安愧主恩。东馆烟波秋渐瘦，北山雾雨昼多昏。功名蹭蹬身长弃，筹策澜翻舌幸存。堪笑此生虚过尽，一秋闭閤听啼猿。孤城寂寞近江干，处处疏砧送早寒。水落才馀半篙绿，霜高初染一林丹。民租屡减追胥少，吏责全轻法令宽。偶有一樽聊独醉，强挼黄菊助清欢。
秋兴二首
作者：陆游
朝代：宋

白发萧萧欲满头，归来三见故山秋。醉凭高阁乾坤大，病入中年日月遒。百战铁衣空许国，五更画角只生愁。明朝烟雨桐江岸，且占丹枫系钓舟。暮境何堪与病遭，西风落叶拥亭皋。极知世上人情恶，且放江边醉眼高。应俗纷纷何日了，咏诗混混寄吾豪。碧油金锁平生意，未许人言学楚骚。
秋兴二首·其一
作者：陆游
朝代：宋
体裁：七言律诗

修蔓丛篁步步迷，山村东下近鱼陂。钓归恰值秋风起，棋罢常惊日景移。病叶辞枝应有恨，候虫吟壁故知时。残年我亦悲摇落，薄暮空囊又有诗。
秋兴二首·其一
作者：陆游
朝代：宋

去秋尚十日，轩窗夕已凉。露草黏湿萤，坏壁啼寒螀。丈夫志四海，临书慨以慷。白发忽如此，惟有归耕桑。药饵且枝梧，邻曲相扶将。岂无瓮中酒，老病不能觞。南山有归处，岁晚柏已行。下从吾亲游，此事岁月长。
秋兴二首·其一
作者：陆游
朝代：宋

去秋尚十日，轩窗夕已凉。
露草黏湿萤，壊壁啼寒螀。
丈夫志四海，临书慨以慷。
白髮忽如此，惟有归耕桑。
药饵且枝梧，邻曲相扶将。
岂无瓮中酒，老病不能觞。
南山有归处，岁晚柏已行。
下从吾亲游，此事岁月长。
秋兴二首·其一
作者：陆游
朝代：宋
体裁：七言绝句

拒霜惨淡数枝红，石竹凋零不满丛。小蝶一双来又去，与人都在寂寥中。
秋兴二首·其一
作者：陆游
朝代：宋

楸槐雨霋霋，凫雁水拍拍。晓行城南路，落叶满阡陌。新霜上衰鬓，吾死亦已迫。那将有限身，常作未归客。长吟侧纱帽，万里一秋色。世俗不足论，天岂无皂白。
秋兴二首·其一
作者：陆游
朝代：宋

楸槐雨霋霋，鳬雁水拍拍。
晓行城南路，落叶满阡陌。
新霜上衰鬓，吾死亦已迫。
那将有限身，常作未归客。
长吟侧纱帽，万里一秋色。
世俗不足论，天岂无皁白。
秋兴二首·其一
作者：陆游
朝代：宋
体裁：七言律诗

流光冉冉迫崦嵫，常抱秋风宋玉悲。才尽已无枫落句，身存又见雁来时。自怜闭户庞眉叟，初对还家大耳儿。一盏青灯照寒影，不妨细举别来诗。
秋兴二首·其一
作者：陆游
朝代：宋

满簪白发不胜繁，窃禄偷安愧主恩。东馆烟波秋渐瘦，北山雾雨昼多昏。功名蹭蹬身长弃，筹策澜翻舌幸存。堪笑此生虚过尽，一秋闭閤听啼猿。
秋兴二首·其一
作者：陆游
朝代：宋

满簪白髮不胜繁，窃禄偷安愧主恩。
东馆烟波秋渐瘦，北山雾雨昼多昏。
功名蹭蹬身长弃，筹策澜翻舌幸存。
堪笑此生虚过尽，一秋闭閤听啼猿。
秋兴二首·其一
作者：陆游
朝代：宋

白发萧萧欲满头，归来三见故山秋。醉凭高阁乾坤大，病入中年日月遒。百战铁衣空许国，五更画角只生愁。明朝烟雨桐江岸，且占丹枫系钓舟。
秋兴二首·其一
作者：陆游
朝代：宋

白髮萧萧欲满头，归来三见故山秋。
醉凭高阁干坤大，病入中年日月遒。
百战铁衣空许国，五更画角只生愁。
明朝烟雨桐江岸，且占丹枫繫钓舟。
秋兴二首·其二
作者：陆游
朝代：宋

世事元看等一毫，纷纷宠辱陋儿曹。
雁行横野月初上，桐叶满庭霜未高。
细考虫鱼笺尔雅，广收草木续离骚。
更余一事君知否，卧听床头滴小槽。
秋兴二首·其二
作者：陆游
朝代：宋

世事元看等一毫，纷纷宠辱陋儿曹。雁行横野月初上，桐叶满庭霜未高。细考虫鱼笺尔雅，广收草木续离骚。更馀一事君知否，卧听床头滴小槽。
秋兴二首·其二
作者：陆游
朝代：宋

八十仍当过二时，加餐安寝岂前知。晨梳脱发虽无数，社瓮新醅已有期。偶为买花经废圃，时因蹋藕下清池。尚馀一事终关念，安得儿孙少别离。
秋兴二首·其二
作者：陆游
朝代：宋

八十仍当过二时，加餐安寝岂前知。
晨梳脱髮虽无数，社瓮新醅已有期。
偶为买花经废圃，时因蹋藕下清池。
尚余一事终关念，安得儿孙少别离。
秋兴二首·其二
作者：陆游
朝代：宋

孤城寂寞近江干，处处疏砧送早寒。水落才馀半篙绿，霜高初染一林丹。民租屡减追胥少，吏责全轻法令宽。偶有一樽聊独醉，强挼黄菊助清欢。
秋兴二首·其二
作者：陆游
朝代：宋

孤城寂寞近江干，处处疏碪送早寒。
水落纔余半篙绿，霜高初染一林丹。
民租屡减追胥少，吏责全轻法令寛。
偶有一樽聊独醉，强挼黄菊助清欢。
秋兴二首·其二
作者：陆游
朝代：宋

无食苦日长，无衣念秋近。虽云老农圃，未害乐尧舜。士生要弘毅，病在堕骄吝。得丧才几何，哀哉以身徇。平生最耐事，霜雪亦满鬓。忧患一洗空，吾道其少进。
秋兴二首·其二
作者：陆游
朝代：宋

无食苦日长，无衣念秋近。
虽云老农圃，未害乐尧舜。
士生要弘毅，病在堕骄吝。
得丧纔几何，哀哉以身徇。
平生最耐事，霜雪亦满鬓。
忧患一洗空，吾道其少进。
秋兴二首·其二
作者：陆游
朝代：宋
体裁：七言律诗

暮境何堪与病遭，西风落叶拥亭皋。极知世上人情恶，且放江边醉眼高。应俗纷纷何日了，咏诗混混寄吾豪。碧油金锁平生意，未许人言学楚骚。
秋兴二首·其二
作者：陆游
朝代：宋

朝先鸣鸡兴，夕殿栖鵶还。
符檄积几案，寝饭于其间。
搒笞督租赋，涉笔骍我颜。
忽忽过白日，胡能慰惸鳏。
叶脱横林疏，䰀鬌溪南山。
岂无一杯酒，吾事何时闲。
秋兴二首·其二
作者：陆游
朝代：宋

朝先鸣鸡兴，夕殿栖鸦还。符檄积几案，寝饭于其间。榜笞督租赋，涉笔骍我颜。忽忽过白日，胡能慰茕鳏。叶脱横林疏，䰀鬌溪南山。岂无一杯酒，吾事何时闲。
秋兴二首·其二
作者：陆游
朝代：宋
体裁：七言绝句

足力蹒跚少迎客，目视昏短常废书。赖是门前秋水长，沙鸥未遽与人疏。
秋兴五首
作者：陆游
朝代：宋

秋风吹我夜，植杖溪桥侧。木叶虽未凋，惨澹无颜色。功名不垂世，富贵但堪伤。底事杜陵老，时时矜省郎。秋暑势已穷，风雨纵横至。白鹭立清滩，与我俱得意。胸中万卷书，一字用不著。归休始太息，竟是为农乐。酌酒桑阴下，邠风入醉歌。何须绳检外，名教乐还多。
秋兴五首·其一
作者：陆游
朝代：宋
体裁：五言绝句

秋风吹我夜，植杖溪桥侧。木叶虽未凋，惨澹无颜色。
秋兴五首·其三
作者：陆游
朝代：宋
体裁：五言绝句

秋暑势已穷，风雨纵横至。白鹭立清滩，与我俱得意。
秋兴五首·其二
作者：陆游
朝代：宋
体裁：五言绝句

功名不垂世，富贵但堪伤。底事杜陵老，时时矜省郎。
秋兴五首·其五
作者：陆游
朝代：宋
体裁：五言绝句

酌酒桑阴下，邠风入醉歌。何须绳检外，名教乐还多。
秋兴五首·其四
作者：陆游
朝代：宋

胸中万卷书，一字用不着。
归休始太息，竟是为农乐。
秋兴五首·其四
作者：陆游
朝代：宋

胸中万卷书，一字用不著。归休始太息，竟是为农乐。
秋兴十二首
作者：陆游
朝代：宋

晨兴秋色已凄凄，咿喔犹闻隔浦鸡。说与应门谢来客，要乘微雨理蔬畦。村酒甜酸市酒浑，犹胜终日对空樽。茅斋不奈秋萧瑟，蹋雨来敲野店门。囷储赤米枝梧饭，箧有青毡准拟寒。政使堆金无处用，不须常贮一钱看。病起残骸不自支，旋烹藜粥解饥羸。一编蠹简青灯下，恰似吴僧夜讲时。莫笑门庭草棘荒，也能随事答年光。半瓶野店沽醇碧，一畚邻园饷矮黄。白头韭美腌齑熟，赪尾鱼鲜斫鲙成。却对盘餐三太息，老年一饱费经营。淹速从来但信缘，襟怀无日不超然。唤船渡口因闲立，待饭僧床得暂眠。惩羹吹齑岂其非，亡羊补牢理所宜。白头始访金丹术，莫笑龟堂见事迟。赫赫能令京兆死，沾沾正坐魏其愚。何如陆子山行乐，胪膊常悬酒一壶。放翁老矣欲何之，采药名山更不疑。但入剡中行百里，姓名颜状有谁知。樵客高僧两断蓬，偶同烟榜泛秋风。栖贤雪夜匆匆别，岂意相逢在剡中。鼍鼓华鲸响寺廊，残芜落叶弄秋光。蹇驴系著门前柳，闲觅题名拂败墙。
秋兴十二首·其一
作者：陆游
朝代：宋

晨兴秋色已凄凄，咿喔犹闻隔浦鸡。说与应门谢来客，要乘微雨理蔬畦。
秋兴十二首·其一
作者：陆游
朝代：宋

晨兴秋色已凄凄，咿喔犹闻隔浦鸡。
说与譍门谢来客，要乘微雨理蔬畦。
秋兴十二首·其一二
作者：陆游
朝代：宋

鼍鼓华鲸响寺廊，残芜落叶弄秋光。
蹇驴繫着门前柳，闲觅题名拂败墙。
秋兴十二首·其七
作者：陆游
朝代：宋
体裁：七言绝句

淹速从来但信缘，襟怀无日不超然。唤船渡口因闲立，待饭僧床得暂眠。
秋兴十二首·其三
作者：陆游
朝代：宋
体裁：七言绝句

囷储赤米枝梧饭，箧有青毡准拟寒。政使堆金无处用，不须常贮一钱看。
秋兴十二首·其九
作者：陆游
朝代：宋
体裁：七言绝句

赫赫能令京兆死，沾沾正坐魏其愚。何如陆子山行乐，胪膊常悬酒一壶。
秋兴十二首·其二
作者：陆游
朝代：宋
体裁：七言绝句

村酒甜酸市酒浑，犹胜终日对空樽。茅斋不奈秋萧瑟，蹋雨来敲野店门。
秋兴十二首·其五
作者：陆游
朝代：宋
体裁：七言绝句

莫笑门庭草棘荒，也能随事答年光。半瓶野店沽醇碧，一畚邻园饷矮黄。
秋兴十二首·其八
作者：陆游
朝代：宋
体裁：七言绝句

惩羹吹齑岂其非，亡羊补牢理所宜。白头始访金丹术，莫笑龟堂见事迟。
秋兴十二首·其六
作者：陆游
朝代：宋

白头韭美腌齑熟，赪尾鱼鲜斫鲙成。却对盘餐三太息，老年一饱费经营。
秋兴十二首·其六
作者：陆游
朝代：宋

白头韭美腌齑熟，頳尾鱼鲜斫鲙成。
却对盘餐三太息，老年一饱费经营。
秋兴十二首·其十
作者：陆游
朝代：宋
体裁：七言绝句

放翁老矣欲何之，采药名山更不疑。但入剡中行百里，姓名颜状有谁知。
秋兴十二首·其十一
作者：陆游
朝代：宋
体裁：七言绝句

樵客高僧两断蓬，偶同烟榜泛秋风。栖贤雪夜匆匆别，岂意相逢在剡中。
秋兴十二首·其十二
作者：陆游
朝代：宋

鼍鼓华鲸响寺廊，残芜落叶弄秋光。蹇驴系著门前柳，闲觅题名拂败墙。
秋兴十二首·其四
作者：陆游
朝代：宋
体裁：七言绝句

病起残骸不自支，旋烹藜粥解饥羸。一编蠹简青灯下，恰似吴僧夜讲时。
秋兴四首
作者：陆游
朝代：宋

谁敢轻他万户侯，一生赋分在沧洲。屋穿况值雨骑月，路恶更堪风打头。此世极知同逆旅，吾身亦自是悬疣。乞钱买取青芒屦，烂醉三条二华秋。敛尽残云见夕阳，门前䆉稏渐登场。经年都得几回醉，一雨顿惊如许凉。耐事尚能心似铁，放歌仍忘发成霜。颐生底用从人问，此是山翁肘后方。五十年来住镜湖，白头仍是一臞儒。朝眠每恨妨书课，秋穫先令入酒逋。江路伶俜形吊影，草庵寂默我忘吾。雨窗忽有高谈兴，筮叟医翁亦可呼。世事何曾挂齿牙，只将放浪作生涯。有时掬米引驯鹿，到处入林求野花。邻父筑场收早稼，溪姑负笼卖秋茶。等闲一日还过却，又倚柴扉数暮鸦。
秋兴四首·其一
作者：陆游
朝代：宋
体裁：七言律诗

谁敢轻他万户侯，一生赋分在沧洲。屋穿况值雨骑月，路恶更堪风打头。此世极知同逆旅，吾身亦自是悬疣。乞钱买取青芒屦，烂醉三条二华秋。
秋兴四首·其三
作者：陆游
朝代：宋
体裁：七言律诗

五十年来住镜湖，白头仍是一臞儒。朝眠每恨妨书课，秋穫先令入酒逋。江路伶俜形吊影，草庵寂默我忘吾。雨窗忽有高谈兴，筮叟医翁亦可呼。
秋兴四首·其二
作者：陆游
朝代：宋

敛尽残云见夕阳，门前䆉䅉渐登场。
经年都得几回醉，一雨顿惊如许凉。
耐事尚能心似铁，放歌仍忘髮成霜。
颐生底用从人问，此是山翁肘后方。
秋兴四首·其二
作者：陆游
朝代：宋

敛尽残云见夕阳，门前䆉稏渐登场。经年都得几回醉，一雨顿惊如许凉。耐事尚能心似铁，放歌仍忘发成霜。颐生底用从人问，此是山翁肘后方。
秋兴四首·其四
作者：陆游
朝代：宋
体裁：七言律诗

世事何曾挂齿牙，只将放浪作生涯。有时掬米引驯鹿，到处入林求野花。邻父筑场收早稼，溪姑负笼卖秋茶。等闲一日还过却，又倚柴扉数暮鸦。
秋兴夜饮
作者：陆游
朝代：宋

成都城中秋夜长，灯笼蜡纸明空堂。高梧月白绕飞鹊，衰草露湿啼寒螿。堂上书生读书罢，欲眠未眠偏断肠。起行百匝几叹息，一夕绿发成秋霜。中原日月用胡历，幽州老酋著柘黄。荣河温洛底处所，可使长作旃裘乡。百金战袍雕鹘盘，三尺剑锋霜雪寒。一朝出塞君试看，旦发宝鸡暮长安。引剑酣歌亦壮哉。要君共覆手中杯。秋鸿阵密横江去，暮角声酣战雨来。莫恨皇天无老眼，请看白骨有青苔。中年倍觉流光速，行矣西郊又见梅。
秋冬之交杂赋
作者：陆游
朝代：宋

避俗嫌林浅，安贫觉屋宽。地炉烧葑火，土榻藉薄团。稚子夸藜糁，高僧辍芋残。霜寒固难出，不怕笑蹒跚。
秋冬之交杂赋
作者：陆游
朝代：宋

雾雨林塘晚，风霜聚落寒。
衣冠存简朴，农圃傋艰难。
舂簸荞供饵，蒸炊豆作团。
此心如古井，无地起涛澜。
秋冬之交杂赋六首
作者：陆游
朝代：宋

蓬户终年闭，灵台一事无。贫犹能自活，衰未藉人扶。儿学无歆异，孙啼有启呱。东邻曲道士，折简也能呼。霁日收残霭，微霜作早寒。桐凋无宿叶，水退出新滩。室小才容膝，门低每触冠。平生只此是，何物动忧端。避俗嫌林浅，安贫觉屋宽。地炉烧葑火，土榻藉蒲团。稚子誇藜糁，高僧辍芋残。霜寒固难出，不怕笑蹒跚。岭下晨炊黍，津头暮系船。寒潮吞别浦，老木惨苍烟。市徙新山步，耕侵古庙壖。闲人不蓄帻，散发醉江天。雾雨林塘晚，风霜聚落寒。衣冠存简朴，农圃备艰难。舂簸荞供饵，蒸炊豆作团。此心如古井，无地起涛澜。碓舍临寒水，渔舟弄夕霏。乌将九子过，雉挟两雌飞。浮世萍无蒂，流年弩发机。常思南郑日，县驿跨骡归。
秋冬之交杂赋六首·其一
作者：陆游
朝代：宋
体裁：五言律诗

蓬户终年闭，灵台一事无。贫犹能自活，衰未藉人扶。儿学无歆异，孙啼有启呱。东邻曲道士，折简也能呼。
秋冬之交杂赋六首·其三
作者：陆游
朝代：宋

避俗嫌林浅，安贫觉屋宽。
地炉烧葑火，土榻藉蒲团。
稚子夸藜糁，高僧辍芋残。
霜寒固难出，不怕笑蹒跚。
秋冬之交杂赋六首·其三
作者：陆游
朝代：宋

避俗嫌林浅，安贫觉屋宽。地炉烧葑火，土榻藉蒲团。稚子誇藜糁，高僧辍芋残。霜寒固难出，不怕笑蹒跚。
秋冬之交杂赋六首·其二
作者：陆游
朝代：宋

霁日收残霭，微霜作早寒。桐凋无宿叶，水退出新滩。室小才容膝，门低每触冠。平生只此是，何物动忧端。
秋冬之交杂赋六首·其二
作者：陆游
朝代：宋

霁日收残霭，微霜作早寒。
桐凋无宿叶，水退出新滩。
室小纔容膝，门低每触冠。
平生只此是，何物动忧端。
秋冬之交杂赋六首·其五
作者：陆游
朝代：宋
体裁：五言律诗

雾雨林塘晚，风霜聚落寒。衣冠存简朴，农圃备艰难。舂簸荞供饵，蒸炊豆作团。此心如古井，无地起涛澜。
秋冬之交杂赋六首·其六
作者：陆游
朝代：宋
体裁：五言律诗

碓舍临寒水，渔舟弄夕霏。乌将九子过，雉挟两雌飞。浮世萍无蒂，流年弩发机。常思南郑日，县驿跨骡归。
秋冬之交杂赋六首·其四
作者：陆游
朝代：宋

岭下晨炊黍，津头暮系船。寒潮吞别浦，老木惨苍烟。市徙新山步，耕侵古庙壖。闲人不蓄帻，散发醉江天。
秋冬之交杂赋六首·其四
作者：陆游
朝代：宋

岭下晨炊黍，津头暮繫船。
寒潮吞别浦，老木惨苍烟。
市徙新山步，耕侵古庙壖。
闲人不蓄帻，散髮醉江天。
秋分后顿凄冷有感
作者：陆游
朝代：宋
体裁：诗

今年秋气早，木落不待黄。蟋蟀当在宇，遽已近我床。况我老当逝，且复小彷徉。岂无一樽酒，亦有书在傍。饮酒读古书，慨然想黄唐。耄矣狂未除，谁能药膏肓。
秋分后顿凄冷有感
作者：陆游
朝代：宋

今年秋气早，木落不待黄。
蟋蟀当在宇，遽已近我床。
况我老当逝，且復小彷徉。
岂无一樽酒，亦有书在傍。
饮酒读古书，慨然想黄唐。
耄矣狂未除，谁能药膏肓。
秋后一日风雨
作者：陆游
朝代：宋
体裁：五言律诗

炎歊数日剧，荡涤及秋初。病叶风吹尽，鸣蝉雨打疏。趁凉谋社酒，乘润理园蔬。分喜宁无处，蒲中鱍鱍鱼。
秋声
作者：陆游
朝代：宋

人言悲秋难为情，我喜枕上闻秋声。
快鹰下鞴爪觜健，壮士抚剑精神生。
我亦奋迅起衰病，唾手便有擒戎兴。
弦开雁落诗亦成，笔力未饶弓力劲。
五原草枯苜蓿空，青海萧萧风卷蓬。
草罢捷书重上马，却从銮驾下辽东。
秋声
作者：陆游
朝代：宋

人言悲秋难为情，我喜枕上闻秋声。快鹰下韝爪觜健，壮士抚剑精神生。我亦奋迅起衰病，唾手便有擒戎兴。弦开雁落诗亦成，笔力未饶弓力劲。五原草枯苜蓿空，青海萧萧风卷蓬。草罢捷书重上马，却从銮驾下辽东。
秋声
作者：陆游
朝代：宋

人言悲秋难为情，我喜枕上闻秋声。快鹰下韝爪觜健，壮士抚剑精神生。我亦奋迅起衰病，唾手便有擒胡兴，弦开雁落诗亦成，笔力未饶弓力劲。五原草枯苜蓿空，青海萧萧风卷蓬，草罢捷书重上马，却从銮驾下辽东。
秋声
作者：陆游
朝代：宋

萧骚拂树过中庭，何处人间有此声。
涨水雨余晨放闸，骑兵战罢夜还营。
闲凭曲几听虽久，彊抚哀弦写不成。
暑退凉生君勿喜，一年光景又峥嵘。
秋声
作者：陆游
朝代：宋

萧骚拂树过中庭，何处人间有此声。涨水雨馀晨放闸，骑兵战罢夜还营。闲凭曲几听虽久，彊抚哀弦写不成。暑退凉生君勿喜，一年光景又峥嵘。
秋夕
作者：陆游
朝代：宋
体裁：五言律诗

承学虽云浅，初心敢自轻。飘零为禄仕，蹭蹬得诗名。抚事悲长剑，怀人感短檠。不堪秋雨夕，鼓角下高城。
秋夕
作者：陆游
朝代：宋
体裁：七言律诗

浴罢纱巾出草堂，一枝瘦杖倚桄榔。蝉吟古柳声相续，月入幽扉影正方。频约僧棋秋渐健，稍增书课夜初长。亦知桑落宜篘酒，太息何时办一觞。
秋夕
作者：陆游
朝代：宋

浴罢纱巾出草堂，一枝瘦杖倚桄榔。蝉吟古柳声相续，月入幽扉影正方。频约僧棋秋渐健，稍增书课夜初长。亦知桑落宜篘酒，太息何时办一觞？
秋夕
作者：陆游
朝代：宋
体裁：七言律诗

羁魂虚仗些词招，病骨那禁积毁消。乱叶打窗寒有信，昏灯照幔梦无聊。栈边老骥心空在，爨下残桐尾半焦。百感忽生推枕起，碧霄银汉正迢迢。
秋夕
作者：陆游
朝代：宋

西山樵路隔重云，溪水微风起縠纹。暑退忽惊秋渐晚，夜长已与昼中分。菰蒋入馔浑家喜，砧？催寒并舍闻。新作篝灯学僧样，与儿同策读书勋。
秋夕
作者：陆游
朝代：宋
体裁：七言律诗

西山樵路隔重云，溪水微风起縠纹。暑退忽惊秋渐晚，夜长已与昼中分。菰蒋入馔浑家喜，砧�催寒并舍闻。新作篝灯学僧样，与儿同策读书勋。
秋夕
作者：陆游
朝代：宋

西山樵路隔重云，溪水微风起縠纹。
暑退忽惊秋渐晚，夜长已与昼中分。
菰蒋入馔浑家喜，碪𥐭催寒并舍闻。
新作篝灯学僧样，与儿同策读书勋。
秋夕
作者：陆游
朝代：宋

西山樵路隔重云，溪水微风起谷纹。
暑退忽惊秋渐晚，夜长已与昼中分。
菰蒋入馔浑家喜，碪矸催寒并舍闻。
新作篝灯学僧样，与儿同策读书勋。
秋夕书事
作者：陆游
朝代：宋

垂老虽堪叹，为谋亦未疏。闷赊邻巷酒，闲读後身书。大嚼宁须肉，徐行可当车。秋来欢喜事，菽粟有新储。
秋夕书事
作者：陆游
朝代：宋

寂寂青枫岸，萧萧白版扉。
端居常嬾动，偶出却忘归。
时泰徵科简，师还驿置稀。
江村日无事，烟火自相依。
秋夕书事
作者：陆游
朝代：宋

点点秋灯晚，翻翻宿鸟还。
雨添羁枕睡，书伴小窗闲。
僧阁荒寒外，渔村缥缈间。
画工今代少，谁为写家山？
秋夕书事二首
作者：陆游
朝代：宋

垂老虽堪叹，为谋亦未疏。闷赊邻巷酒，闲读后身书。大嚼宁须肉，徐行可当车。秋来欢喜事，菽粟有新储。点点秋灯晚，翻翻宿鸟还。雨添羁枕睡，书伴小窗闲。僧阁荒寒外，渔村缥缈间。画工今代少，谁为写家山。
秋夕书事二首
作者：陆游
朝代：宋

秋夕初多露，渔家半掩扉。鹊飞山月出，犬吠市船归。影瘦悲形瘁，冠偏感发稀。眼中无宿士，老我欲畴依。寂寂青枫岸，萧萧白版扉。端居常懒动，偶出却忘归。时泰徵科简，师还驿置稀。江村日无事，烟火自相依。
秋夕书事二首·其一
作者：陆游
朝代：宋

垂老虽堪叹，为谋亦未疏。闷赊邻巷酒，闲读后身书。大嚼宁须肉，徐行可当车。秋来欢喜事，菽粟有新储。
秋夕书事二首·其一
作者：陆游
朝代：宋

垂老虽堪嘆，为谋亦未疏。
闷赊邻巷酒，闲读后身书。
大嚼宁须肉，徐行可当车。
秋来欢喜事，菽粟有新储。
秋夕书事二首·其一
作者：陆游
朝代：宋

秋夕初多露，渔家半掩扉。鹊飞山月出，犬吠市船归。影瘦悲形瘁，冠偏感发稀。眼中无宿士，老我欲畴依。
秋夕书事二首·其一
作者：陆游
朝代：宋

秋夕初多露，渔家半掩扉。
鹊飞山月出，犬吠市船归。
影瘦悲形瘁，冠偏感髮稀。
眼中无宿士，老我欲畴依。
秋夕书事二首·其二
作者：陆游
朝代：宋

寂寂青枫岸，萧萧白版扉。
端居常懒动，偶出却忘归。
时泰征科简，师还驿置稀。
江村日无事，烟火自相依。
秋夕书事二首·其二
作者：陆游
朝代：宋

寂寂青枫岸，萧萧白版扉。端居常懒动，偶出却忘归。时泰徵科简，师还驿置稀。江村日无事，烟火自相依。
秋夕书事二首·其二
作者：陆游
朝代：宋
体裁：五言律诗

点点秋灯晚，翻翻宿鸟还。雨添羁枕睡，书伴小窗闲。僧阁荒寒外，渔村缥缈间。画工今代少，谁为写家山。
秋夕大风松声甚壮戏作短歌
作者：陆游
朝代：宋
体裁：古风

人生不自怜，坐受外物械。荣华难把玩，俄顷皆变坏。山栖亦何有，耳目差旷快。秋郊多烈风，夜壑起松籁。初闻尚萧瑟，髣髴听严濑。忽如倒巨浸，便欲翻大块。又疑楚汉战，澒洞更胜败。不然六月雨，雷电奔百怪。三更势稍敛，铁马归入塞。孰能从吾游，洗汝胸次隘。
秋夕排闷十韵
作者：陆游
朝代：宋

湖海双归棹，蓬蒿一病翁。幽居天镜北，别墅石帆东。云岫翩孤鹤，烟汀渺断鸿。一从生白发，几见落丹枫。独立中庭月，攲眠满院蛩。藜羹晨糁白，葑火夜炉红。物外缘虽薄，尘中念已空。放鱼从长者，累塔伴群童。野寺观冬忏，丛祠祷岁丰。行歌与坐睡，处处现神通。
秋夕排闷十韵
作者：陆游
朝代：宋

湖海双归棹，蓬蒿一病翁。幽居天镜北，别墅石帆东。云岫翩孤鹤，烟汀渺断鸿。一从生白发，几见落丹枫？独立中庭月，欹眠满院蛩。藜羹晨糁白，葑火夜炉红。物外缘虽薄，尘中念已空。放鱼从长者，累塔伴群童。野寺观冬忏，业祠祷岁丰。行歌与坐睡，处处现神通。
秋夕排闷十韵
作者：陆游
朝代：宋

湖海双归棹，蓬蒿一病翁。
幽居天镜北，别墅石帆东。
云岫翩孤鹤，烟汀渺断鸿。
一从生白髮，几见落丹枫。
独立中庭月，欹眠满院蛩。
藜羹晨糁白，葑火夜炉红。
物外缘虽薄，尘中念已空。
放鱼从长者，累塔伴群童。
野寺观冬忏，丛祠祷岁丰。
行歌与坐睡，处处现神通。
秋夕虹桥舟中偶赋
作者：陆游
朝代：宋

解缆初离小市门，放篙冲破一溪云。露萤合散自成阵，水鸟飞鸣如觅群。枫落河疏秋渐老，河倾斗转夜将分。书生老负功名志，醉里长歌强一欣。
秋夕虹桥舟中偶赋
作者：陆游
朝代：宋

解缆初离小市门，放篙冲破一溪云。露萤合散自成阵，水鸟飞鸣如觅群。枫落荷疏秋渐老，河倾斗转夜将分。书生老负功名志，醉里长歌强一欣。
秋夕虹桥舟中偶赋
作者：陆游
朝代：宋

解缆初离小市门，放篙衝破一溪云。
露萤合散自成阵，水鸟飞鸣如觅群。
枫落荷疏秋渐老，河倾斗转夜将分。
书生老负功名志，醉裏长歌强一欣。
秋夕露坐作
作者：陆游
朝代：宋
体裁：七言律诗

银河半落露华清，南斗阑干北斗明。冉冉方悲老将至，纤纤又叹月初生。酒床细滴香浮瓮，衣杵相闻声满城。万卷读书无用处，却将耕稼报升平。
秋夕露坐作
作者：陆游
朝代：宋

银河半落露华清，南斗阑干北斗明。
冉冉方悲老将至，纤纤又嘆月初生。
酒床细滴香浮瓮，衣杵相闻声满城。
万卷读书无用处，却将耕稼报昇平。
秋夜
作者：陆游
朝代：宋
体裁：五言律诗

倦叟投床早，昏灯落烬频。鹊翻惊缺月，犬吠逐行人。未丧诗书业，犹存老病身。菊花行可醉，作意插乌巾。
秋夜
作者：陆游
朝代：宋

夜雨凄凉客思迷，闻碪却是梦回时。
人人解说悲秋事，不似诗人彻底知。
秋夜
作者：陆游
朝代：宋

大枕空床梦不成，草堂悄悄四无声。月明渐见天窗白，风起忽闻檐佩鸣。客子未忘悲故里，老人无念到浮名。江村岁岁先凉冷，且复寻盟向短檠。
秋夜
作者：陆游
朝代：宋

大枕空床梦不成，草堂悄悄四无声。
月明渐见天窗白，风起忽闻檐佩鸣。
客子未忘悲故里，老人无念到浮名。
江村岁岁先凉冷，且復寻盟向短檠。
秋夜
作者：陆游
朝代：宋

局促人间每鲜欢，秋来病骨愈酸寒。
夹衣尚典雁声过，断简未收鷄唱残。
退士鬓毛纷似雪，老臣心事炳如丹。
灯前握臂无交旧，聊唤清尊少自宽。
秋夜
作者：陆游
朝代：宋

局促人间每鲜欢，秋来病骨愈酸寒。夹衣尚典雁声过，断简未收鸡唱残。退士鬓毛纷似雪，老臣心事炳如丹。灯前握臂无交旧，聊唤清尊少自宽。
秋夜
作者：陆游
朝代：宋

岸帻萧然病体轻，雨余郊馆已凉生。
微风掠面酒无力，明月满窗眠不成。
叶底涓涓秋露滴，草根咽咽暗蛩鸣。
屏居未免伤孤寂，頼有邻翁约耦耕。
秋夜
作者：陆游
朝代：宋

岸帻萧然病体轻，雨余郊馆已生凉。
微风掠面酒无力，明月满窗眠不成。
叶底涓涓秋露滴，草根咽咽暗蛩鸣。
屏居未免伤孤寂，赖有邻翁约耦耕。
秋夜
作者：陆游
朝代：宋

岸帻萧然病体轻，雨馀郊馆已凉生。微风掠面酒无力，明月满窗眠不成。叶底涓涓秋露滴，草根咽咽暗蛩鸣。屏居未免伤孤寂，赖有邻翁约耦耕。
秋夜
作者：陆游
朝代：宋
体裁：七言绝句

庭院萧条夜气清，卧听宫漏下宫城。旅怀生怕还乡梦，留取残灯伴雨声。
秋夜
作者：陆游
朝代：宋

抱病齿发非，阅世城市换。
朋侪冢累累，在者亦云散。
穷居嬾出户，俯仰秋已半。
疏钟到倦枕，微火耿幽幔。
平生疑著处，忽若河冰泮。
百年寓逆旅，万事真既灌。
纷纷彼方寱，袖手不须唤。
萝月忽满窗，悠然付长叹。
秋夜
作者：陆游
朝代：宋

抱病齿发非，阅世城市换。朋侪冢累累，在者亦云散。穷居懒出户，俯仰秋已半。疏钟到倦枕，微火耿幽幔。平生疑著处，忽若河冰泮。百年寓逆旅，万事真既灌。纷纷彼方寱，袖手不须唤。萝月忽满窗，悠然付长叹。
秋夜
作者：陆游
朝代：宋

抱病齿髮非，阅世城市换。
朋侪冢纍纍，在者亦云散。
穷居懒出户，俯仰秋已半。
疏钟到倦枕，微火耿幽幔。
平生疑着处，忽若河冰泮。
百年寓逆旅，万事真既灌。
纷纷彼方寱，袖手不须唤。
萝月忽满窗，悠然付长嘆。
秋夜
作者：陆游
朝代：宋
体裁：五言律诗

清夜不成寐，出门还浩歌。断云微翳月，薄露不倾荷。络纬知时早，梧桐奈汝何。非关老怀恶，秋物感人多。
秋夜
作者：陆游
朝代：宋

清夜不成寐，出门还浩歌。
断云微翳月，薄露不倾荷。
络纬知时早，梧桐奈汝何！非关老怀恶，秋物感人多。
秋夜
作者：陆游
朝代：宋
体裁：五言律诗

湖海秋初到，房栊夜转幽。露浓惊鹤梦，月冷伴蛩愁。生计依微禄，年光堕远游。严滩已在眼，早晚放孤舟。
秋夜
作者：陆游
朝代：宋

灯欲残时酒半消，断碪疏雨共无憀。老来万事浑非昔，惟有诗情似灞桥。
秋夜
作者：陆游
朝代：宋

秋气侵帷梦不成，一灯西壁翳还明。风高露井无桐叶，雨急烟村有雁声。击筑谁同燕市饮，赁舂方作会稽行。从来自许知何等，堪叹江湖白发生。
秋夜
作者：陆游
朝代：宋

秋气侵帷梦不成，一灯西壁翳还明。
风高露井无桐叶，雨急烟村有雁声。
击筑谁同燕市饮，赁舂方作会稽行。
从来自许知何等，堪嘆江湖白髮生。
秋夜
作者：陆游
朝代：宋

秋色满江干，江枫已半丹。
身闲诗简淡，道胜梦轻安。
偃蹇怜腰折，清臞鄙面团。
何妨杵衣夜，又见岁将残。
秋夜
作者：陆游
朝代：宋
体裁：五言律诗

老病睡眠少，如斯秋夜何。长庚未配月，织女已斜河。莎径虫吟苦，柴门叶落多。谁知穷宁戚，不作饭牛歌。
秋夜
作者：陆游
朝代：宋

老病龙钟不入城，浊醪粗饭饯馀生。未霜村舍秋先冷，无月江天夜自明。出塞虽惭平贼手，下帷聊喜读书声。山童睡熟青灯暗，自拨残炉候药铛。
秋夜
作者：陆游
朝代：宋

老病龙钟不入城，浊醪麤饭饯余生。
未霜村舍秋先冷，无月江天夜自明。
出塞虽惭平贼手，下帷聊喜读书声。
山童睡熟青灯暗，自拨残炉候药铛。
秋夜
作者：陆游
朝代：宋

老病龙锺不入城，浊醪麤饭饯余生。
未霜村舍秋先冷，无月江天夜自明。
出塞虽惭平贼手，下帷聊喜读书声。
山童睡熟青灯暗，自拨残炉候药铛。
秋夜
作者：陆游
朝代：宋

老觉人间岁月遒，愔愔窗户一灯幽。
读书已废虚长夜，护塞无共负盛秋。
病齿何堪食粱肉，残躯惟念制衣裘。
重阳卧看登高侣，满把茱萸只自愁。
秋夜
作者：陆游
朝代：宋
体裁：七言律诗

老觉人间岁月遒，愔愔窗户一灯幽。读书已废虚长夜，护塞无期负盛秋。病齿何堪食粱肉，残躯惟念制衣裘。重阳卧看登高侣，满地茱萸只自愁。
秋夜
作者：陆游
朝代：宋
体裁：五言律诗

药饵扶衰疾，琴书返故园。陶公方止酒，乐令且清言。烟鸟宿沙际，露萤明草根。尘嚣不到处，此意与谁论。
秋夜
作者：陆游
朝代：宋

药饵扶衰疾，琴书返故园。
陶公方止酒，乐令且清言。
烟鸟宿沙际，露萤明草根。
尘嚣不到处，此意与谁论？
秋夜
作者：陆游
朝代：宋

高屐枯筇一老翁，灯前自笑发如蓬。泠泠月浸荒庭竹，淅淅风凋古井桐。病思未苏秋尚浅，醉魂初醒夜方中。故人万里无消息，便拟江头问断鸿。
秋夜
作者：陆游
朝代：宋

高屐枯筇一老翁，灯前自笑髮如蓬。
泠泠月浸荒庭竹，淅淅风凋古井桐。
病思未苏秋尚浅，醉魂初醒夜方中。
故人万里无消息，便拟江头问断鸿。
秋夜书怀
作者：陆游
朝代：宋
体裁：七言律诗

断香漠漠绕藤床，新月娟娟转画廊。乡远每劳千里梦，雨悭未放九秋凉。衰迟分作骥伏枥，敛退敢求锥出囊。剩喜今年有奇事，严遵滩下系归航。
秋夜书怀
作者：陆游
朝代：宋

断香漠漠绕藤床，新月娟娟转画廊。
乡远每劳千里梦，雨悭未放九秋凉。
衰迟分作骥伏枥，敛退敢求锥出囊。
剩喜今年有奇事，严遵滩下繫归航。
秋夜书感
作者：陆游
朝代：宋

阑干斗插酉，惨淡河络角。
开岁财属尔，草木忽摇落。
平生历畏涂，赤手犯蛟鰐。
幸收垂尽日，归卧一丘壑。
乡邻怪此老，骯脏尚如昨。
使无湖海宽，朝市何处着。
诸公方衮衮，一士要谔谔。
谋食古所羞，终身美藜藿。
秋夜书感
作者：陆游
朝代：宋

阑干斗插酉，惨淡河络角。开岁财属尔，草木忽摇落。平生历畏涂，赤手犯蛟鳄。幸收垂尽日，归卧一丘壑。乡邻怪此老，肮脏尚如昨。使无湖海宽，朝市何处著。诸公方衮衮，一士要谔谔。谋食古所羞，终身美藜藿。
秋夜书感
作者：陆游
朝代：宋

阑干斗插酉，惨淡河络角。
开岁财属尔，草木忽摇落。
平生历畏涂，赤手犯蛟鳄。
幸收垂尽日，归卧一丘壑。
乡邻怪此老，肮脏尚如昨。
使无湖海宽，朝市何处著？诸公方衮衮，一士要谔谔。
谋食古所羞，终身美藜藿。
秋夜二首
作者：陆游
朝代：宋

灯欲残时酒半消，断砧疏雨共无憀。老来万事浑非昔，惟有诗情似灞桥。夜雨凄凉客思迷，闻砧却是梦回时。人人解说悲秋事，不似诗人彻底知。
秋夜二首
作者：陆游
朝代：宋

秋色满江干，江枫已半丹。身闲诗简淡，道胜梦轻安。偃蹇怜腰折，清癯鄙面团。何妨杵衣夜，又见岁将残。落叶鸣遥夜，啼螀送暮秋。不知何许笛，故作此时愁。青海三年戍，黄旗万里侯。何如石帆下，烟雨钓沧洲。
秋夜二首·其一
作者：陆游
朝代：宋
体裁：七言绝句

灯欲残时酒半消，断砧疏雨共无憀。老来万事浑非昔，惟有诗情似灞桥。
秋夜二首·其一
作者：陆游
朝代：宋
体裁：五言律诗

秋色满江干，江枫已半丹。身闲诗简淡，道胜梦轻安。偃蹇怜腰折，清癯鄙面团。何妨杵衣夜，又见岁将残。
秋夜二首·其二
作者：陆游
朝代：宋
体裁：七言绝句

夜雨凄凉客思迷，闻砧却是梦回时。人人解说悲秋事，不似诗人彻底知。
秋夜二首·其二
作者：陆游
朝代：宋

落叶鸣遥夜，啼螀送暮秋。不知何许笛，故作此时愁。青海三年戍，黄旗万里侯。何如石帆下，烟雨钓沧洲。
秋夜二首·其二
作者：陆游
朝代：宋

落叶鸣遥夜，啼螀送暮秋。
不知何许笛，故此作时愁。
青海三年戍，黄旗万里侯。
何如石帆下，烟雨钓沧洲。
秋夜五鼓初起坐堂上至旦
作者：陆游
朝代：宋

蒸郁不可过，开门星满天。身还倚藤杖，手自酌岩泉。鸡唱犹相续，鸦飞忽已翩。事随朝日出，佳思复茫然。
秋夜五鼓初起坐堂上至旦
作者：陆游
朝代：宋

蒸鬰不可过，开门星满天。
身还倚藤杖，手自酌岩泉。
鸡唱犹相续，鸦飞忽已翩。
事随朝日出，佳思復茫然。
秋夜出门观月
作者：陆游
朝代：宋

六十衰翁适得闲，一秋无事掩柴关。
雁来惨淡沙场外，月出苍茫云海间。
饮酒已衰犹爱客，着书初毕可藏山。
此生终羡渔家乐，小艇常衝夕霭还。
秋夜出门观月
作者：陆游
朝代：宋

六十衰翁适得闲，一秋无事掩柴关。雁来惨淡沙场外，月出苍茫云海间。饮酒已衰犹爱客，著书初毕可藏山。此生终羡渔家乐，小艇常冲夕霭还。
秋夜即事
作者：陆游
朝代：宋

鸟宿牛归户欲扃，灯前老子影伶俜。
湿云不散初闻雁，深竹微明尚有萤。
一卷旧书开蠧简，半升浊酒倒余瓶。
乘闲欲拟归来作，小草斜行满曲屏。
秋夜即事
作者：陆游
朝代：宋

鸟宿牛归户欲扃，灯前老子影伶俜。湿云不散初闻雁，深竹微明尚有萤。一卷旧书开蠹简，半升浊酒倒余瓶。乘闲欲拟归来作，小草斜行满曲屏。
秋夜即事
作者：陆游
朝代：宋

鸟宿牛归户欲扃，灯前老子影伶俜。湿云不散初闻雁，深竹微明尚有萤。一卷旧书开蠹简，半升浊酒倒馀瓶。乘闲欲拟归来作，小草斜行满曲屏。
秋夜将晓出篱门迎凉有感
作者：陆游
朝代：宋

迢迢天汉西南落，喔喔邻鸡一再鸣。壮志病来消欲尽，出门搔首怆平生。
秋夜将晓出篱门迎凉有感二首
作者：陆游
朝代：宋

迢迢天汉西南落，喔喔邻鸡一再鸣。壮志病来消欲尽，出门搔首怆平生。三万里河东入海，五千仞岳上摩天。遗民泪尽胡尘里，南望王师又一年。
秋夜将晓出篱门迎凉有感二首
作者：陆游
朝代：宋

迢迢天汉西南落，喔喔邻鸡一再鸣。壮志病来销欲尽，出门搔首怆平生。三万里河东入海，五千仞岳上摩天。遗民泪尽胡尘里，南望王师又一年。
秋夜将晓出篱门迎凉有感二首·其一
作者：陆游
朝代：宋
体裁：七言绝句

迢迢天汉西南落，喔喔邻鸡一再鸣。壮志病来销欲尽，出门搔首怆平生。
秋夜将晓出篱门迎凉有感二首·其二
作者：陆游
朝代：宋

三万里河东入海，五千仞岳上摩天。
遗民泪尽胡尘裏，南望王师又一年。
秋夜将晓出篱门迎凉有感（其二）
作者：陆游
朝代：宋
体裁：诗

三万里河东入海，五千仞岳上摩天。遗民泪尽胡尘里，南望王师又一年。
秋夜将晓，出篱门迎凉有感
作者：陆游
朝代：宋

三万里河东入海，万千仞岳上摩天。
遗民泪尽胡尘里，南望王师又一年。
秋夜怀吴中
作者：陆游
朝代：宋

秋夜挑灯读楚辞，昔人句句不吾欺。更堪临水登山处，正是浮家泛宅时。巴酒不能消客恨，蜀巫空解报归期。灞桥烟柳知何限，谁念行。灞桥烟柳知何限，谁念行人寄一枝？
秋夜怀吴中
作者：陆游
朝代：宋
体裁：七言律诗

秋夜挑灯读楚辞，昔人句句不吾欺。更堪临水登山处，正是浮家泛宅时。巴酒不能消客恨，蜀巫空解报归期。灞桥烟柳知何限，谁念行人寄一枝。
秋夜思南郑军中
作者：陆游
朝代：宋
体裁：七言律诗

五丈原头刁斗声，秋风又到亚夫营。昔如埋剑常思出，今作闲云不计程。盛事何由观北伐，后人谁可继西平。眼昏不奈陈编得，挑尽残灯不肯明。
秋夜思南郑军中
作者：陆游
朝代：宋

五丈原头刁斗声，秋风又到亚夫营。昔如埋剑常思出，今作闲云不计程。盛事何由观北伐，後人谁可继西平？眼昏不奈陈编得，挑尽残灯不肯明。
秋夜感旧十二韵
作者：陆游
朝代：宋

冷萤缀蓬根，忽复照高树。年光逝不留，百感集迟暮。往者秦蜀间，慷慨事征戍。猿啼鬼迷店，马噤飞石舖。危岭高入云，朽栈劣容步。天近星宿大，江恶蛟鼍怒。意气颇自奇，性命那复顾。最怀清渭上，冲雪夜掠渡。封侯细事尔，所冀垂竹素。兜鍪竟何成，岂独儒冠误？当时妄校尉，旗纛今照路。浩歌遂成章，聊慰老不遇。
秋夜感旧十二韵
作者：陆游
朝代：宋

冷萤缀蓬根，忽复照高树。年光逝不留，百感集迟暮。往者秦蜀间，慷慨事征戍。猿啼鬼迷店，马噤飞石铺。危岭高入云，朽栈劣容步。天近星宿大，江恶蛟鼍怒。意气颇自奇，性命那复顾。最怀清渭上，冲雪夜掠渡。封侯细事尔，所冀垂竹素。兜鍪竟何成，岂独儒冠误。当时妄校尉，旗纛今照路。浩歌遂成章，聊慰老不遇。
秋夜感旧十二韵
作者：陆游
朝代：宋

冷萤缀蓬根，忽復照高树。
年光逝不留，百感集迟暮。
往者秦蜀间，慷慨事征戍。
猿啼鬼迷店，马噤飞石铺。
危岭高入云，朽栈劣容步。
天近星宿大，江恶蛟鼍怒。
意气颇自奇，性命那復顾。
最怀清渭上，衝雪夜掠渡。
封侯细事尔，所冀垂竹素。
兜鍪竟何成，岂独儒冠误。
当时妄校尉，旗纛今照路。
浩歌遂成章，聊慰老不遇。
秋夜感遇十首以孤村一犬吠残月几人行为韵
作者：陆游
朝代：宋

唐虞治巍巍，洙泗道益明。
岂知秦汉後，佛老起纵横。
诗书虽仅存，韶頀无遗声。
书生幸有闻，未死犹力行。
秋夜感遇十首以孤村一犬吠残月几人行为韵
作者：陆游
朝代：宋

月生东山口，宿鸟惊相呼。我起立苍茫，恍在白玉壶。饥鹘掠危巢，大鱼跃平湖。作意赋新诗，佳夕不可孤。今日天气佳，驾言适山村。种枳作短篱，叠石成高垣。牲酒赛秋社，箫鼓迎新婚。所愿在仕者，努力苏元元。长康有三绝，吾独得其一。寓世八十年，一痴万事毕。世间所谓黠，正类裈中虱。燂汤会有时，为计谁得失。我梦游异境，乌帽跨小蹇。桑麻夹阡陌，山川旷何远。俗有太古风，萧散到鸡犬。钟鸣忽惊觉，所造恨犹浅。竭作朝筑陂，独劳暮锄菜。草烟栏犊卧，船响篱犬吠。残年迫耄及，农事不敢废。儿曹强学馀，努力事舂硙。颁历如昨日，俯仰芳岁残。蜩蚻方鸣秋，砧杵已戒寒。书生赋予薄，何适不艰难。粱肉固所美，食淡心始安。前年蒙趣召，渡江当六月。顾惭衰病躯，触热朝行阙。君恩虽屡下，恐惧乞骸骨。飘然返柴荆，所愧已黔突。畏首复畏尾，吾身其馀几。虽云食不足，健决岂不伟。蓬窗对亲旧，情话来亹亹。何以永今朝，沽酒刺圈豨。昔遇高皇帝，同朝多伟人。哀哉逝不留，焄蒿返苍旻。存者才一二，相望不得亲。秋风闻雁过，老泪沾衣巾。唐虞治巍巍，洙泗道益明。岂知秦汉后，佛老起纵横。诗书虽仅存，韶頀无遗声。书生幸有闻，未死犹力行。
秋夜感遇十首以孤村一犬吠残月几人行为韵
作者：陆游
朝代：宋

畏首复畏尾，吾身其余几？虽云食不足，健决岂不伟。
蓬窗对亲旧，情话来亹亹。
何以永今朝，沽酒刺圈豨。
秋夜感遇十首以孤村一犬吠残月几人行为韵
作者：陆游
朝代：宋

长康有三绝，吾独得其一，寓世八十年，一痴万事毕。
世问所谓黠，正类褌中虱，燂汤会有时，为计谁得失？
秋夜感遇十首以孤村一犬吠残月几人行为韵·其一
作者：陆游
朝代：宋

月生东山口，宿鸟惊相呼。
我起立苍茫，怳在白玉壶。
饥鹘掠危巢，大鱼跃平湖。
作意赋新诗，佳夕不可孤。
秋夜感遇十首以孤村一犬吠残月几人行为韵·其一
作者：陆游
朝代：宋

月生东山口，宿鸟惊相呼。我起立苍茫，恍在白玉壶。饥鹘掠危巢，大鱼跃平湖。作意赋新诗，佳夕不可孤。
秋夜感遇十首以孤村一犬吠残月几人行为韵·其七
作者：陆游
朝代：宋
体裁：古风

前年蒙趣召，渡江当六月。顾惭衰病躯，触热朝行阙。君恩虽屡下，恐惧乞骸骨。飘然返柴荆，所愧已黔突。
秋夜感遇十首以孤村一犬吠残月几人行为韵·其三
作者：陆游
朝代：宋
体裁：古风

长康有三绝，吾独得其一。寓世八十年，一痴万事毕。世间所谓黠，正类裈中虱。燂汤会有时，为计谁得失。
秋夜感遇十首以孤村一犬吠残月几人行为韵·其九
作者：陆游
朝代：宋

昔遇高皇帝，同朝多伟人。哀哉逝不留，焄蒿返苍旻。存者才一二，相望不得亲。秋风闻雁过，老泪沾衣巾。
秋夜感遇十首以孤村一犬吠残月几人行为韵·其九
作者：陆游
朝代：宋

昔遇高皇帝，同朝多伟人。
哀哉逝不留，焄蒿返苍旻。
存者纔一二，相望不得亲。
秋风闻雁过，老泪霑衣巾。
秋夜感遇十首以孤村一犬吠残月几人行为韵·其二
作者：陆游
朝代：宋

今日天气佳，驾言适山村。种枳作短篱，叠石成高垣。牲酒赛秋社，箫鼓迎新婚。所愿在仕者，努力苏元元。
秋夜感遇十首以孤村一犬吠残月几人行为韵·其二
作者：陆游
朝代：宋

今日天气佳，驾言适山村。
种枳作短篱，迭石成高垣。
牲酒赛秋社，箫鼓迎新婚。
所愿在仕者，努力苏元元。
秋夜感遇十首以孤村一犬吠残月几人行为韵·其五
作者：陆游
朝代：宋

竭作朝筑陂，独劳暮鉏菜。
草烟栏犊卧，船响篱犬吠。
残年迫耄及，农事不敢废。
儿曹强学余，努力事舂硙。
秋夜感遇十首以孤村一犬吠残月几人行为韵·其五
作者：陆游
朝代：宋

竭作朝筑陂，独劳暮锄菜。草烟栏犊卧，船响篱犬吠。残年迫耄及，农事不敢废。儿曹强学馀，努力事舂硙。
秋夜感遇十首以孤村一犬吠残月几人行为韵·其八
作者：陆游
朝代：宋

畏首复畏尾，吾身其馀几。虽云食不足，健决岂不伟。蓬窗对亲旧，情话来亹亹。何以永今朝，沽酒刺圈豨。
秋夜感遇十首以孤村一犬吠残月几人行为韵·其八
作者：陆游
朝代：宋

畏首復畏尾，吾身其余几。
虽云食不足，健决岂不伟。
蓬窗对亲旧，情话来亹亹。
何以永今朝，沽酒刺圈豨。
秋夜感遇十首以孤村一犬吠残月几人行为韵·其六
作者：陆游
朝代：宋

颁历如昨日，俯仰芳岁残。蜩蚻方鸣秋，砧杵已戒寒。书生赋予薄，何适不艰难。粱肉固所美，食淡心始安。
秋夜感遇十首以孤村一犬吠残月几人行为韵·其六
作者：陆游
朝代：宋

颁历如昨日，俯仰芳岁残。蜩蚻方鸣秋，碪杵已戒寒。书生赋予薄，何适不艰难。粱肉固所美，食淡心始安。
秋夜感遇十首以孤村一犬吠残月几人行为韵·其十
作者：陆游
朝代：宋
体裁：古风

唐虞治巍巍，洙泗道益明。岂知秦汉后，佛老起纵横。诗书虽仅存，韶頀无遗声。书生幸有闻，未死犹力行。
秋夜感遇十首以孤村一犬吠残月几人行为韵·其四
作者：陆游
朝代：宋
体裁：古风

我梦游异境，乌帽跨小蹇。桑麻夹阡陌，山川旷何远。俗有太古风，萧散到鸡犬。钟鸣忽惊觉，所造恨犹浅。
秋夜斋中
作者：陆游
朝代：宋

残年冉冉返丘园，败屋萧萧长子孙。久悔文辞妨大学，偶因忧患得玄门。扶持後死知天幸，容养无能荷国恩。急雨打窗秋又晚，旋挑野菜助盘餐。
秋夜斋中二首
作者：陆游
朝代：宋

木落烟深江上村，暮秋萧瑟不堪论。雁如著意频惊枕，月似知愁故入门。营道数峰新石友，广陵一曲古桐孙。亦知长物终安取，聊与儿曹洗睡昏。残年冉冉返丘园，败屋萧萧长子孙。久悔文辞妨大学，偶因忧患得玄门。扶持后死知天幸，容养无能荷国恩。急雨打窗秋又晚，旋挑野菜助盘飧。
秋夜斋中二首·其一
作者：陆游
朝代：宋

木落烟深江上村，暮秋萧瑟不堪论。
雁如着意频惊枕，月似知愁故入门。
营道数峰新石友，广陵一曲古桐孙。
亦知长物终安取，聊与儿曹洗睡昏。
秋夜斋中二首·其一
作者：陆游
朝代：宋

木落烟深江上村，暮秋萧瑟不堪论。雁如著意频惊枕，月似知愁故入门。营道数峰新石友，广陵一曲古桐孙。亦知长物终安取，聊与儿曹洗睡昏。
秋夜斋中二首·其二
作者：陆游
朝代：宋
体裁：七言律诗

残年冉冉返丘园，败屋萧萧长子孙。久悔文辞妨大学，偶因忧患得玄门。扶持后死知天幸，容养无能荷国恩。急雨打窗秋又晚，旋挑野菜助盘飧。
秋夜有感
作者：陆游
朝代：宋

候虫何唧唧，岁晚声出壁。不惟懒妇惊，感此白头客。壮年事征戍，万里不得息。扬帆凌秋涛，策马赴山驿。日照蛟鼍涎，雪印豺虎迹。谁知七尺躯，幸脱九死厄。前年补畿郡，入对瞻玉色。报恩无死所，再拜衰泪滴。即今故山归，愈叹老境逼。不眠中夜起，仰视星历历。中原何时定，铜驼卧荆棘。灭胡恨无人，有复不易识。
秋夜有感
作者：陆游
朝代：宋

候虫何唧唧，岁晚声出壁。
不惟懒妇惊，感此白头客。
壮年事征戍，万里不得息。
扬颿凌秋涛，筞马赴山驿。
日照蛟鼍涎，雪印豺虎迹。
谁知七尺躯，幸脱九死厄。
前年补畿郡，入对瞻玉色。
报恩无死所，再拜衰泪滴。
即今故山归，愈嘆老境逼。
不眠中夜起，仰视星歴歴。
中原何时定，铜駞卧荆棘。
灭胡恨无人，有復不易识。
秋夜有感
作者：陆游
朝代：宋

候虫何唧唧，岁晚声出壁，不惟嬾妇惊，感此白头客。
壮年事征戍，万里不得息，扬颿凌秋涛，策马赴山驿。
日照蛟鼍涎，雪印豺虎迹，谁知七尺躯，幸脱九死厄。
前年补畿郡，入对瞻玉色，报恩无死所，再拜衰泪滴。
即今故山归，愈叹老境逼。
不眠中夜起，仰视星历历。
中原何时定？铜驼卧荆棘。
灭胡恨无人，有复不易识。
秋夜歌
作者：陆游
朝代：宋

书生白首无处着，病卧空斋夜萧索。
茶铛飕飕候汤熟，灯檠蓛蓛看烬落。
山童唤起已復倒，顾影自笑如孤鹤。
人言富贵堕骇机，一生穷愁正不恶。
架上故裘破见肘，床头残酒倾到脚。
问君何以鏖霜风，悠然卧听山城角。
秋夜歌
作者：陆游
朝代：宋

书生白首无处著，病卧空斋夜萧索。
茶铛飕飕候汤熟，灯檠簌簌看烬落。
山童唤起已复倒，顾影自笑如孤鹤。
人言富贵堕骇机，一生穷愁正不恶。
架上故裘破见肘，床头残酒倾到脚。
问君何以鏖霜风，悠然卧听山城角。
秋夜歌
作者：陆游
朝代：宋

书生白首无处著，病卧空斋夜萧索。茶铛飕飕候汤熟，灯檠蔌蔌看烬落。山童唤起已复倒，顾影自笑如孤鹤。人言富贵堕骇机，一生穷愁正不恶。架上故裘破见肘，床头残酒倾到脚。问君何以鏖霜风，悠然卧听山城角。
秋夜池上作
作者：陆游
朝代：宋
体裁：七言绝句

短发飕飕病骨轻，临池闲看露荷倾。月明何与浮云事，正向圆时故故生。
秋夜池上作
作者：陆游
朝代：宋

短髮飕飕病骨轻，临池闲看露荷倾。
月明何与浮云事，正向圆时故故生。
秋夜泊舟亭山下
作者：陆游
朝代：宋

逢水逢山到处留，可怜身世寄孤舟。
一汀苹露渔村晚，十里荷花野店秋。
羽檄未闻传塞外，金椎先报击衙头。
煌煌太白高千丈，那得功名取次休。
秋夜泊舟亭山下
作者：陆游
朝代：宋

逢水逢山到处留，可怜身世寄孤舟。一汀蘋露渔村晚，十里荷花野店秋。羽檄未闻传塞外，金椎先报击衙头。煌煌太白高千丈，那得功名取次休。
秋夜独坐闻里中鼓吹声
作者：陆游
朝代：宋

收尽浮云见素娥，青天脉脉映明河。
时平里巷吹弹闹，岁熟人家嫁娶多。
高会不知清夜永，散归想见醉颜酡。
小窗灯火晶荧处，也有人廔七月歌。
秋夜独坐闻里中鼓吹声
作者：陆游
朝代：宋
体裁：七言律诗

收尽浮云见素娥，青天脉脉映明河。时平里巷吹弹闹，岁熟人家嫁娶多。高会不知清夜永，散归想见醉颜酡。小窗灯火晶荧处，也有人赓七月歌。
秋夜独过小桥观月
作者：陆游
朝代：宋
体裁：七言律诗

湖上萧萧叶落频，小桥东畔岸纶巾。乍圆素月升寒璧，欲散微云蹙细鳞。有酒便应遗世事，得闲随处胜官身。笑谈但恨朋游少，安得幽人与卜邻。
秋夜独酌
作者：陆游
朝代：宋

壮志随年减，羁愁与夜长。
月高寒晕淡，花坼露丛香。
仕畏谗销骨，归判酒腐肠。
青灯写孤影，相劝尽余觞。
秋夜独酌
作者：陆游
朝代：宋

壮志随年减，羁愁与夜长。月高寒晕淡，花坼露丛香。仕畏谗销骨，归判酒腐肠。青灯写孤影，相劝尽馀觞。
秋夜独酌
作者：陆游
朝代：宋

壮志随年减，羁愁与夜长。月高寒晖淡，花坼露丛香。仕畏谗销骨，归判酒腐肠。青灯写孤影，相劝尽余觞。
秋夜独醉戏归
作者：陆游
朝代：宋

弊袍羸马遍天涯，恰似伶优著处家。社瓮嫩醅初泛蚁，寒缸残烬自成花。幽窗照影乌巾折，醉手题诗淡墨斜。莫恨久为峨下客，江吴归去得雄夸。
秋夜独醉戏题
作者：陆游
朝代：宋

敝袍羸马遍天涯，恰似伶优着处家。
社瓮嫩醅初泛蚁，寒缸残烬自成花。
幽窗照影乌巾折，醉手题诗淡墨斜。
莫恨久为峨下客，江湖归去得雄夸。
秋夜独醉戏题
作者：陆游
朝代：宋

敝袍羸马遍天涯，恰似伶优著处家。社瓮嫩醅初泛蚁，寒缸残烬自成花。幽窗照影乌巾折，醉手题诗淡墨斜。莫恨久为峨下客，江湖归去得雄誇。
秋夜登千峰榭待晓
作者：陆游
朝代：宋
体裁：七言律诗

万里秋风夜艾时，剡川孤客不胜悲。读书眼暗定谁许，忧国涕零空自知。欲坠高梧先策策，渐低北斗正离离。倚阑不觉鸡号晓，剪烛题诗寄所思。
秋夜示儿辈
作者：陆游
朝代：宋

吴下当时薄阿蒙，岂知垂老叹途穷。
秋砧巷陌昏昏月，夜烛帘栊袅袅风。
缩项鱼收晚钓，长腰粳米出新砻。
儿曹幸可团栾语，忧患如山一笑空。
秋夜示儿辈
作者：陆游
朝代：宋

吴下当时薄阿蒙，岂知垂老叹途穷。秋砧巷陌昏昏月，夜烛帘栊袅袅风。缩项鳊鱼收晚钓，长腰粳米出新砻。儿曹幸可团栾语，忧患如山一笑空。
秋夜示儿辈
作者：陆游
朝代：宋

吴下当时薄阿蒙，岂知垂老叹途穷。秋砧巷陌昏昏月，夜烛帘栊袅袅风。缩项（左鱼右扁）鱼收晚钓，长腰粳米出新砻。儿曹幸可团栾语，忧患如山一笑空。
秋夜示儿辈
作者：陆游
朝代：宋

吴下当时薄阿蒙，岂知垂老嘆途穷。
秋砧巷陌昏昏月，夜烛帘栊袅袅风。
缩项鳊鱼收晚钓，长腰粳米出新砻。
儿曹幸可团栾语，忧患如山一笑空。
秋夜纪怀三首
作者：陆游
朝代：宋

缺月淡欲尽，老鸡鸣苦迟。聊为待旦坐，不作感秋悲。鲁叟一王法，豳人七月诗。平生经世志，老死欲谁期。瞿昙起西域，老氏奋中州。谈理一家说，蠹民千载忧。横流当有自，独立岂相仇。垂世诗书在，儿童勿外求。北斗垂莽苍，明河浮太清。风林一叶下，露草百虫鸣。病入新凉减，诗从半睡成。还思散关路，炬火驿前迎。
秋夜纪怀三首·其一
作者：陆游
朝代：宋
体裁：五言律诗

缺月淡欲尽，老鸡鸣苦迟。聊为待旦坐，不作感秋悲。鲁叟一王法，豳人七月诗。平生经世志，老死欲谁期。
秋夜纪怀三首·其三
作者：陆游
朝代：宋
体裁：五言律诗

北斗垂苍莽，明河浮太清。风林一叶下，露草百虫鸣。病入新凉减，诗从半睡成。还思散关路，炬火驿前迎。
秋夜纪怀三首·其三
作者：陆游
朝代：宋

北斗垂莽苍，明河浮太清。风林一叶下，露草百虫鸣。病入新凉减，诗从半睡成。还思散关路，炬火驿前迎。
秋夜纪怀三首·其二
作者：陆游
朝代：宋
体裁：五言律诗

瞿昙起西域，老氏奋中州。谈理一家说，蠹民千载忧。横流当有自，独立岂相仇。垂世诗书在，儿童勿外求。
秋夜自近村归
作者：陆游
朝代：宋

江头浩歌天宇宽，刺船归来清夜阑。女贞林黑月未上，姑恶声悲村已寒。不恨故交日零落，本知浮生难控抟。头童面槁更安往，莫问傍人君自看。
秋夜自近村归
作者：陆游
朝代：宋

江头浩歌天宇宽，刺船归来清夜阑。女贞林黑月未上，姑恶声悲村已寒。不恨故交日零落，本知浮生难控抟。头童面槁更安往？莫问傍人君自看。
秋夜自近村归
作者：陆游
朝代：宋

江头浩歌天宇寛，刺船归来清夜阑。
女贞林黑月未上，姑恶声悲村已寒。
不恨故交日零落，本知浮生难控抟。
头童面槁更安往，莫问傍人君自看。
秋夜舟中作
作者：陆游
朝代：宋

沽酒黄叶村，炊饭红蓼岸。居人不孰何，正作渔父看。渔父我所羡，尚恐不得作。读书端自痴，游宦亦何乐。四顾泽茫茫，仰视天离离。长歌入云去，月落斗未攲。
秋夜舟中作
作者：陆游
朝代：宋

沽酒黄叶村，炊饭红蓼岸。
居人不孰何，正作渔父看。
渔父我所羡，尚恐不得作。
读书端自痴，游宦亦何乐。
四顾泽茫茫，仰视天离离。
长歌入云去，月落斗未欹。
秋夜舟中作
作者：陆游
朝代：宋

沽酒黄叶村，炊饭红蓼岸。居人不孰何，正作渔父看。渔父我所羡，尚恐不得作。读书端自痴，游宦亦何乐？四顾泽茫茫，仰视天离离。长歌入云去，月落斗未欹。
秋夜观月二首
作者：陆游
朝代：宋

梦回残烛耿房栊，杳杳江天叫断鸿。病骨不禁风露重，披衣小立月明中。谁琢天边白玉盘，亭亭破雾上高寒。山房无客儿贪睡，常恨清光独自看。
秋夜观月二首·其一
作者：陆游
朝代：宋
体裁：七言绝句

梦回残烛耿房栊，杳杳江天叫断鸿。病骨不禁风露重，披衣小立月明中。
秋夜观月二首·其二
作者：陆游
朝代：宋
体裁：七言绝句

谁琢天边白玉盘，亭亭破雾上高寒。山房无客儿贪睡，常恨清光独自看。
秋夜读书
作者：陆游
朝代：宋
体裁：古风

一雨濯残热，秋气忽已深。青灯照空廊，重露滴高林。危坐读周易，会我平生心。夜分徐掩卷，闲弄床上琴。帘外初斜河，屋头已横参。人生每如此，利欲安能侵。
秋夜读书
作者：陆游
朝代：宋

一雨濯残热，秋气忽已深。
青灯照空廊，重露滴高林。
危坐读周易，会我平生心。
夜分徐掩卷，闲弄床上琴。
帘外初斜河，屋头已横参。
人生每如此，利欲安能侵！
秋夜读书
作者：陆游
朝代：宋

读书喜夜长，着书悲齿暮。
平生企前哲，凛有庸人惧。
吾庐大泽中，地旷北风怒。
徂年凋草木，寒气逼霜露。
灯昏老眼闇，钝马行恶路。
投枕卷未终，吾衰嘆非故。
秋夜读书
作者：陆游
朝代：宋
体裁：古风

读书喜夜长，著书悲齿暮。平生企前哲，凛有庸人惧。吾庐大泽中，地旷北风怒。徂年凋草木，寒气逼霜露。灯昏老眼闇，钝马行恶路。投枕卷未终，吾衰叹非故。
秋夜读书
作者：陆游
朝代：宋

门前客三千，帐下兵十万。人生可意事，随手风雨散。不如一编书，相伴过昏旦。岂惟洗贫病，亦足捍患难。老夫垂八十，岩电尚烂烂。孤灯对细字，坚坐常夜半。吾儿幸能继，书亦未残断。安知不遭时，清庙荐玉瓒。不然老空山，亦足化里闬。我死斯言存，观者有追叹。
秋夜读书
作者：陆游
朝代：宋

门前客三千，帐下兵十万。
人生可意事，随手风雨散。
不如一编书，相伴过昏旦。
岂惟洗贫病，亦足捍患难。
老夫垂八十，岩电尚烂烂。
孤灯对细字，坚坐常夜半。
吾儿幸能继，书亦未残断。
安知不遭时，清庙荐玉瓒。
不然老空山，亦足化里闬。
我死斯言存，观者有追嘆。
秋夜读书
作者：陆游
朝代：宋

门前客三千，帐下兵十万，人生可意事，随手风雨散。
不如一编书，相伴过昏旦，岂惟洗贫病，亦足捍患难。
老夫垂八十，岩电尚烂烂，孤灯对细字，坚坐常夜半。
吾儿幸能继，书亦未残断，安知不遭时，清庙荐玉瓒；不然老空山，亦足化里閈。
我死斯言存，观者有追叹。
秋夜读书戏作
作者：陆游
朝代：宋

别驾生涯似蠧鱼，简编垂老未相疏。
也知赋得寒儒分，五十灯前见细书。
秋夜读书戏作
作者：陆游
朝代：宋

别驾生涯似蠹鱼，简编垂老未相疏。也知赋得寒儒分，五十灯前见细书。
秋夜读书有感
作者：陆游
朝代：宋

久病畏长夏，枕簟如炮焚。
扶持赖药物，俛仰秋已分。
清夜炷炉香，袅袅起孤云。
灵府豁蒙滞，旧学资鉏耘。
言念总角初，操觚极艰勤。
诸老颇赏识，谓可与斯文。
沉痼幸鍼石，轮囷劳斧斤。
可怜四十年，薄陋负所闻。
白首犹着书，逝将献吾君。
太官荐玉食，野人徒美芹。
秋夜读书有感
作者：陆游
朝代：宋

久病畏长夏，枕簟如炮焚。
扶持赖药物，俛仰秋已分。
清夜炷炉香，袅袅起孤云。
灵府豁蒙滞，旧学资鉏耘。
言念总角初，操觚极艰勤，诸老颇赏识，谓可与斯文。
沉痼幸鍼石，轮囷劳斧斤。
可怜四十年，薄陋负所闻。
白首犹著书，逝将献吾君，太官荐玉食，野人徒美芹。
秋夜读书有感
作者：陆游
朝代：宋

久病畏长夏，枕簟如炮焚。扶持赖药物，俛仰秋已分。清夜炷炉香，袅袅起孤云。灵府豁蒙滞，旧学资锄耘。言念总角初，操觚极艰勤。诸老颇赏识，谓可与斯文。沉痼幸针石，轮囷劳斧斤。可怜四十年，薄陋负所闻。白首犹著书，逝将献吾君。太官荐玉食，野人徒美芹。
秋夜读书有感
作者：陆游
朝代：宋

鬓毛焦秃齿牙疏，老病灯前未废书。
卷裏光阴能属我，人间声利久忘渠。
穷山藏拙犹嫌浅，粝饭支羸不愿余。
雨露安能泽枯朽，故人枉是费吹嘘。
秋夜读书有感
作者：陆游
朝代：宋

鬓毛焦秃齿牙疏，老病灯前未废书。
卷里光阴能属我，人间声利久忘渠。
穷山藏拙犹嫌浅，粝饭支羸不愿余。
雨露安能泽枯朽，故人枉是费吹嘘。
秋夜读书有感
作者：陆游
朝代：宋

鬓毛焦秃齿牙疏，老病灯前未废书。卷里光阴能属我，人间声利久忘渠。穷山藏拙犹嫌浅，粝饭支羸不愿馀。雨露安能泽枯朽，故人枉是费吹嘘。
秋夜读书有感
作者：陆游
朝代：宋

齿发凋残志有余，一编聊复遂吾初。
老来每恨无同学，梦里犹曾得异书。
家世偏憎慕青紫，儿童切莫话龙猪。
正令世世皆农圃，廉让何妨化里闾。
秋夜读书有感二首
作者：陆游
朝代：宋

妄意斯文力弗胜，苦心犹欲付云仍。数编鲁壁家传学，一盏吴僧夜讲灯。南犬固应多吠雪，夏虫那得解知冰。但令吾道常无坠，饮水何妨枕曲肱。齿发凋残志有馀，一编聊复遂吾初。老来每恨无同学，梦里犹曾得异书。家世偏憎慕青紫，儿童切莫话龙猪。正令世世皆农圃，廉让何妨化里闾。
秋夜读书有感二首·其一
作者：陆游
朝代：宋
体裁：七言律诗

妄意斯文力弗胜，苦心犹欲付云仍。数编鲁壁家传学，一盏吴僧夜讲灯。南犬固应多吠雪，夏虫那得解知冰。但令吾道常无坠，饮水何妨枕曲肱。
秋夜读书有感二首·其二
作者：陆游
朝代：宋

齿发凋残志有馀，一编聊复遂吾初。老来每恨无同学，梦里犹曾得异书。家世偏憎慕青紫，儿童切莫话龙猪。正令世世皆农圃，廉让何妨化里闾。
秋夜读书有感二首·其二
作者：陆游
朝代：宋

齿髮凋残志有余，一编聊復遂吾初。
老来每恨无同学，梦裏犹曾得异书。
家世偏憎慕青紫，儿童切莫话龙猪。
正令世世皆农圃，廉让何妨化里闾。
秋夜读书每以二鼓尽为节
作者：陆游
朝代：宋
体裁：诗

腐儒碌碌叹无奇，独喜遗编不我欺。白发无情侵老境，青灯有味似儿时。高梧策策传寒意，叠鼓冬冬迫睡期。秋夜渐长饥作祟，一杯山药进琼糜。
秋夜读书每以二鼓尽为节
作者：陆游
朝代：宋

腐儒碌碌叹无奇，独喜遗编不我欺。白发无情侵老境，青灯有味似儿时。高梧策策传寒意，叠鼓鼕鼕迫睡期。秋夜渐长饥作祟，一杯山药进琼糜。
秋夜读书每以二鼓尽为节
作者：陆游
朝代：宋

腐儒碌碌嘆无奇，独喜遗编不我欺。
白髮无情侵老境，青灯有味似儿时。
高梧策策传寒意，迭鼓冬冬迫睡期。
秋夜渐长饥作祟，一杯山药进琼糜。
秋夜读书示儿子
作者：陆游
朝代：宋

久病少睡眠，往往中夕起。呼灯取书读，不能尽数纸。喟然置之叹，生世后阙里。持蠡欲测海，遽复迫老死。人生各有业，唐虞本吾事。诗书脱秦厄，天意固在此。异端塞穹壤，作俑孰为始。神禹逝不还，吾其如洚水。
秋夜读书示儿子
作者：陆游
朝代：宋

久病少睡眠，往往中夕起。
呼灯取书读，不能尽数纸。
喟然置之嘆，生世后阙里。
持蠡欲测海，遽復迫老死。
人生各有业，唐虞本吾事。
诗书脱秦厄，天意固在此。
异端塞穹壤，作俑孰为始。
神禹逝不还，吾其如洚水。
秋夜读书示儿子
作者：陆游
朝代：宋

久病少睡眠，往往中夕起，呼灯取书读，不能尽数纸。喟然置之叹，生世後阙里。持蠡欲测海，遽复迫老死。人生各有业，唐虞本吾事。诗书脱秦厄，天意固在此。异端塞穹壤，作俑孰为始？神禹逝不还，吾其如洚水！
秋夜遣怀
作者：陆游
朝代：宋
体裁：七言律诗

六年归卧水云乡，本自无闲可得忙。羸病岂知身尚健，迂疏真与世相忘。霜清水落年华晚，月黑枭鸣夜漏长。琐琐井蛙何足计，一篇秋水笑蒙庄。
秋夜遣怀
作者：陆游
朝代：宋

六年归卧水云乡，本自无闲可得忙？羸病岂知身尚健，迂疏真与世相忘。
霜清水落年华晚，月黑枭鸣夜漏长。
琐琐井蛙何足计，一篇秋水笑蒙庄。
秋夜遣怀
作者：陆游
朝代：宋

江云傍檐山雨细，羁客空堂卧荒翳。心如秋燕不安巢，迹似春萍本无柢。官身奔走何时定，病眼蒙笼惟欲闭。壮游不复记坠鞭，夜语谁能怀拥髻。诗情已减但微吟，酒戒渐坚才小哜。从今更拟著幽禅，半世伥伥真误计。
秋夜遣怀
作者：陆游
朝代：宋

江云傍檐山雨细，羁客空堂卧荒翳。心如秋燕不安巢，迹似春萍本无柢。官身奔走何时定，病眼蒙笼惟欲闭。壮游不复记坠鞭，夜语谁能怀拥髻？诗情已减但微吟，酒戒渐坚才小哜。从今更拟著幽襌，半世伥伥真误计。
秋夜遣怀
作者：陆游
朝代：宋

江云傍檐山雨细，羁客空堂卧荒翳。
心如秋燕不安巢，迹似春萍本无柢。
官身奔走何时定，病眼蒙笼惟欲闭。
壮游不復记坠鞭，夜语谁能怀拥髻。
诗情已减但微吟，酒戒渐坚纔小哜。
从今更拟着幽禅，半世伥伥真误计。
秋夜闻兰亭天章寺钟
作者：陆游
朝代：宋
体裁：古风

绝湖上兰亭，不过一炊顷。湖废缭堤行，往返常毕景。犹有古寺钟，迢迢下重岭。烟云含莽苍，风露共凄冷。萧然草堂卧，度此清夜永。百念一洗空，于焉发深省。
秋夜闻兰亭天章寺钟
作者：陆游
朝代：宋

绝湖上兰亭，不过一炊顷。湖废缭堤行，往返常毕景。犹有古寺钟，迢迢下重岭。烟云含莽苍，风露共凄冷。萧然草堂卧，度此清夜永。百念一洗空，於焉发深省。
秋夜闻雨
作者：陆游
朝代：宋

香断灯昏小幌深，不堪病裏值秋霖。
惊回万里关河梦，滴碎孤臣犬马心。
清似钓舩闻急濑，悲于静院听繁砧。
玉峰老去情怀恶，稳受千茎雪鬓侵。
秋夜闻雨
作者：陆游
朝代：宋

香断灯昏小幌深，不堪病里值秋霖。惊回万里关河梦，滴碎孤臣犬马心。清似钓船闻急濑，悲于静院听繁砧。玉峰老去情怀恶，稳受千茎雪鬓侵。
秋夜闻雨
作者：陆游
朝代：宋

香断灯昏小幌深，不堪病里值秋霖；惊回万里关河梦，滴碎孤臣犬马心。清似钓船闻急濑，悲於静院听繁砧。玉峰老去情怀恶，稳受千茎雪鬓侵。
秋夜风雨暴至
作者：陆游
朝代：宋

风声掠野来，澒洞如翻涛。雨声集庭木，桐叶声最豪。残暑一洗空，凛然念绨袍。秋榖已登场，欲忘终岁劳。东舍捉鹅鸭，西舍烹豚羔。篱落开寒花，房栊压小槽。贫贱何所叹，乐岁成吾高。却拾墙角檠，拂拭贺汝遭。
秋夜风雨暴至
作者：陆游
朝代：宋

风声掠野来，澒洞如翻涛。
雨声集庭木，桐叶声最豪。
残暑一洗空，凛然念绨袍。
秋色已登场，欲忘终岁劳。
东舍捉鹅鸭，西舍烹豚羔。
篱落开寒花，房拢压小槽。
贫贱何所嘆，乐岁成吾高。
却拾墙角檠，拂拭贺汝遭。
秋夜风雨暴至
作者：陆游
朝代：宋

风声掠野来，澒洞如翻涛。雨声集庭木，桐叶声最豪。残暑一洗空，凛然念绨袍。秋色已登场，欲忘终岁劳。东舍捉鹅鸭，西舍烹豚羔。篱落开寒花，房栊压小槽。贫贱何所叹，乐岁成吾高。却拾墙角檠，拂拭贺汝遭。
秋尽自遣
作者：陆游
朝代：宋

息驾江湖上，推移岁又残。雨添苔晖紫，霜染柏林丹。贫叹耕畴薄，狂依禁网宽。游山携一钵，到寺即开单。
秋尽自遣
作者：陆游
朝代：宋

老健非颐摄，羁穷为折除。
人情看已惯，身在不论余。
席下钱虽尽，缾中粟有储。
行歌混樵牧，吾计未全疏。
秋尽自遣二首
作者：陆游
朝代：宋

息驾江湖上，推移岁又残。雨添苔晕紫，霜染桕林丹。贫叹耕畴薄，狂依禁网宽。游山携一钵，到寺即开单。老健非颐摄，羁穷为折除。人情看已惯，身在不论馀。席下钱虽尽，瓶中粟有储。行歌混樵牧，吾计未全疏。
秋尽自遣二首·其一
作者：陆游
朝代：宋

息驾江湖上，推移岁又残。雨添苔晕紫，霜染桕林丹。贫叹耕畴薄，狂依禁网宽。游山携一钵，到寺即开单。
秋尽自遣二首·其一
作者：陆游
朝代：宋

息驾江湖上，推移岁又残。
雨添苔晕紫，霜染桕林丹。
贫嘆耕畴薄，狂依禁网宽。
游山携一钵，到寺即开单。
秋尽自遣二首·其二
作者：陆游
朝代：宋

老健非颐摄，羁穷为折除。
人情看已惯，身在不论余。
席下钱虽尽，瓶中粟有储。
行歌混樵牧，吾计未全疏。
秋尽自遣二首·其二
作者：陆游
朝代：宋

老健非颐摄，羁穷为折除。人情看已惯，身在不论馀。席下钱虽尽，瓶中粟有储。行歌混樵牧，吾计未全疏。
秋怀
作者：陆游
朝代：宋

少时本愿守坟墓，读书射猎毕此生。断蓬遇风不自觉，偶入戎幕从西征。朝看十万阅武罢，暮驰三百巡边行。马蹄度陇雹声急，士甲照日波光明。兴怀徒寄广武叹，薄福不挂云台名。颔须白尽愈落莫，始读法律亲笞榜。讼氓满庭闹如市，吏牍围坐高于城。未嫌樵唱作野哭，最怕甜酒倾稀饧。平生养气颇自许，虽老尚可吞司并。何时拥马横戈去，聊为君王护北平。
秋怀
作者：陆游
朝代：宋

少时本愿守坟墓，读书射猎毕此生。
断蓬遇风不自觉，偶入戎幙从西征。
朝看十万阅武罢，暮驰三百巡边行。
马蹏度陇雹声急，士甲照日波光朙。
兴怀徒寄广武嘆，薄福不挂云台名。
颔鬚白尽愈落莫，始读法律亲笞榜。
讼氓满庭闹如市，吏牍围坐高于城。
未嫌樵唱作野哭，最怕甜酒倾稀金文。
平生养气颇自许，虽老尚可吞司并。
何时拥马横戈去，聊为君王护北平。
秋怀
作者：陆游
朝代：宋

形骸岁岁就枯朽，意气时时犹激昂。水远浮鸥方浩荡，霜高残菊更芬芳。人皆有舌是非在，劫未成灰时世长。三百里湖行自复，子孙努力事耕桑。
秋怀
作者：陆游
朝代：宋

形骸岁岁就枯朽，意气时时犹激昂。
水远浮鸥方浩荡，霜高残菊更芬芳。
人皆有舌是非在，劫未成灰时世长。
三百里湖行自復，子孙努力事耕桑。
秋怀
作者：陆游
朝代：宋

策策桐叶风，濛濛菊花雨。空堂一灯青，幽壁百虫语。嗟余岂愿仕，老病归无所。屈指计岁年，强半堕羁旅。荷戈北戍秦，挂席西适楚。名惭垂竹帛，文不谐律吕。所馀惟一死，忍复类儿女。金丹或可成，青霄渺轻举。
秋怀
作者：陆游
朝代：宋

策策桐叶风，蒙蒙菊花雨。
空堂一灯青，幽壁百虫语。
嗟余岂愿仕，老病归无所。
屈指计岁年，强半堕羁旅。
荷戈北戍秦，挂席西适楚。
名惭垂竹帛，文不谐律吕。
所余惟一死，忍復类儿女。
金丹或可成，青霄渺轻举。
秋怀
作者：陆游
朝代：宋

策策桐叶风，蒙蒙菊花雨。空堂一灯青，幽壁百虫语。嗟余岂愿仕，老病归无所。屈指计岁年，强半堕羁旅，荷戈北戍秦，挂席西适楚。名惭垂竹帛，文不谐律吕。所余惟一死，忍复类儿女。金丹或可成，青霄渺轻举。
秋怀二首
作者：陆游
朝代：宋

暮年身世转悠悠，又向天涯见早秋。昨夜月明今夜雨，关人何事总成愁。星斗阑干河汉流，建州风物更禁秋。年来多病题诗懒，付与鸣蛩替说愁。
秋怀二首·其一
作者：陆游
朝代：宋
体裁：七言绝句

暮年身世转悠悠，又向天涯见早秋。昨夜月明今夜雨，关人何事总成愁。
秋怀二首·其二
作者：陆游
朝代：宋
体裁：七言绝句

星斗阑干河汉流，建州风物更禁秋。年来多病题诗懒，付与鸣蛩替说愁。
秋怀十首
作者：陆游
朝代：宋

居在三家聚，门才一木横。用宽缘岁乐，敛薄为时平。疏树叶迟落，远村灯更明。题诗虽草草，亦足写幽情。村晚归牛下，林昏宿鸟喧。微升天际月，半掩水边门。衣杵悲边信，渔歌断客魂。老人交旧尽，此意与谁论。客思残荷外，农功晚稻前。祭多巫得职，税足吏无权。浦溆家家钓，村墟点点烟。归舟葛衣薄，始觉是秋天。典琴沽市酿，卖剑买吴牛。鸡黍随时具，江山到处留。随僧日一浴，笑吏月三休。安得沅湘客，相从赋远游。心常凝不动，形要小劳之。活火闲煎茗，残枰静拾棋。晒书朝日出，丸药昼阴移。意适还休去，悠然到睡时。曩得治中俸，湖山偶卜居。身尝著禾谱，儿解读农书。遇事绝欣厌，接人均戚疏。乾坤虽浩浩，等付一蘧庐。秋暑虽犹在，晨兴气已清。蛮童扫荒径，獠婢涤空铛。病树有凋叶，残蝉无壮声。书生守故态，已复理灯檠。种树清阴满，钞书蠹字穿。老身犹在世，屈指不知年。弃纸储诗稿，长筒聚药钱。一生如一日，正可付之天。望远目犹明，登高脚更轻。每思游赤壁，时梦上青城。灯下书如蚁，花前饮似鲸。古仙曾历考，强半出儒生。昨者风雨过，浩然天地秋。年光双雪鬓，生计一渔舟。卖药来查浦，听猿到沃洲。平生畏暑毒，八月记初游。
秋怀十首·其一
作者：陆游
朝代：宋

居在三家聚，门才一木横。用宽缘岁乐，敛薄为时平。疏树叶迟落，远村灯更明。题诗虽草草，亦足写幽情。
秋怀十首·其一
作者：陆游
朝代：宋

居在三家聚，门纔一木横。
用宽缘岁乐，敛薄为时平。
疏树叶迟落，远村灯更明。
题诗虽草草，亦足写幽情。
秋怀十首·其七
作者：陆游
朝代：宋

秋暑虽犹在，晨兴气已清。
蛮童扫荒径，獠婢涤空铛。
病树有凋叶，残蝉无壮声。
书生守故态，已復理灯檠。
秋怀十首·其三
作者：陆游
朝代：宋
体裁：五言律诗

客思残荷外，农功晚稻前。祭多巫得职，税足吏无权。浦溆家家钓，村墟点点烟。归舟葛衣薄，始觉是秋天。
秋怀十首·其二
作者：陆游
朝代：宋
体裁：五言律诗

村晚归牛下，林昏宿鸟喧。微升天际月，半掩水边门。衣杵悲边信，渔歌断客魂。老人交旧尽，此意与谁论。
秋怀十首·其五
作者：陆游
朝代：宋
体裁：五言律诗

心常凝不动，形要小劳之。活火闲煎茗，残枰静拾棋。晒书朝日出，丸药昼阴移。意适还休去，悠然到睡时。
秋怀十首·其六
作者：陆游
朝代：宋

曩得治中俸，湖山偶卜居。
身尝着禾谱，儿解读农书。
遇事绝欣厌，接人均戚疏。
干坤虽浩浩，等付一蘧庐。
秋怀十首·其四
作者：陆游
朝代：宋
体裁：五言律诗

典琴沽市酿，卖剑买吴牛。鸡黍随时具，江山到处留。随僧日一浴，笑吏月三休。安得沅湘客，相从赋远游。
秋怀十首以竹药闭深院琴樽开小轩为韵
作者：陆游
朝代：宋

世事本何常，贺吊更在门。
弃为沟中断，亦何羡牺樽？祸福要其终，愚智始可言。
君看骊山墓，何若杨王孙？
秋怀十首以竹药闭深院琴樽开小轩为韵
作者：陆游
朝代：宋

吾道久寂寞，不绝如一绵。
至人隐市麈，我辈何由见？安得世外士，与之共谈醼？僧话亦或佳，聊可过竹院。
秋怀十首以竹药闭深院琴樽开小轩为韵
作者：陆游
朝代：宋

小人方盛时，瓦砾视黄金；及其大势去，或不遗一簪。
郿坞今尚存，遗戒岂不深。
所以栗里翁，惟蓄一素琴。
秋怀十首以竹药闭深院琴樽开小轩为韵
作者：陆游
朝代：宋

惟王居法宫，玉帛来四裔。
一朝启戎心，边城或昼闭。
养生能体此，皆可阅千岁。
利欲喜乘人，日夜劝自励。
秋怀十首以竹药闭深院琴樽开小轩为韵
作者：陆游
朝代：宋

我非王子猷，赋性亦爱竹。舍外地十亩，不艺凡草木。长吟杂清啸，触目皆此族。更招竹林人，枕藉糟与曲。短裘入重云，长镵求灵药。人蔘四体具，狗杞群吠恶。采实去条枚，摘花弃跗萼。长啸忽蹑空，天台赴幽约。惟王居法宫，玉帛来四裔。一朝启戎心，边城或昼闭。养生能体此，皆可阅千岁。利欲喜乘人，日夜勤自励。饮酒可不病，自酌随浅深。处世可无患，惟勿欺此心。此心实通天，一念天所临。子能守吾言，可度豺虎林。吾道久寂寞，不绝如一线。至人隐市尘，我辈何由见。安得世外士，与之共谈宴。僧话亦或佳，聊可过竹院。小人方盛时，瓦砾视黄金。及其大势去，或不遗一簪。郿坞今尚存，遗戒岂不深。所以栗里翁，惟蓄一素琴。世事本何常，贺吊更在门。弃为沟中断，亦何羡牺樽。祸福要其终，愚智始可言。君看骊山墓，何若杨王孙。今日天微寒，处处菊花开。永怀杜拾遗，抱病起登台。古路逢僧过，湿云闻雁来。我亦秋风客，诗成有馀哀。天镜环千峰，苍翠立云表。渔舟破浪来，泛泛一叶小。云门若耶间，迨此素秋杪。登览不可迟，去若孤鸿矫。丈夫素所学，致主齐羲轩。恨无同志人，徒欲起九原。痛哭惊世俗，著书成空言。岁月去衮衮，吾其死空村。
秋怀十首以竹药闭深院琴樽开小轩为韵
作者：陆游
朝代：宋

短裘入重云，长鑱求灵药。
人葠四体具，狗杞群吠恶。
采实去条枚，摘花弃跗萼。
长啸忽蹑空，天台赴幽约。
秋怀十首以竹药闭深院琴樽开小轩为韵·其一
作者：陆游
朝代：宋

我非王子猷，赋性亦爱竹。舍外地十亩，不艺凡草木。长吟杂清啸，触目皆此族。更招竹林人，枕藉糟与曲。
秋怀十首以竹药闭深院琴樽开小轩为韵·其一
作者：陆游
朝代：宋

我非王子猷，赋性亦爱竹。
舍外地十亩，不艺凡草木。
长吟杂清啸，触目皆此族。
更招竹林人，枕藉糟与麯。
秋怀十首以竹药闭深院琴樽开小轩为韵·其一〇
作者：陆游
朝代：宋

丈夫素所学，致主齐羲轩。
恨无同志人，徒欲起九原。
痛哭惊世俗，着书成空言。
岁月去衮衮，吾其死空村。
秋怀十首以竹药闭深院琴樽开小轩为韵·其七
作者：陆游
朝代：宋
体裁：古风

世事本何常，贺吊更在门。弃为沟中断，亦何羡牺樽。祸福要其终，愚智始可言。君看骊山墓，何若杨王孙。
秋怀十首以竹药闭深院琴樽开小轩为韵·其三
作者：陆游
朝代：宋
体裁：古风

惟王居法宫，玉帛来四裔。一朝启戎心，边城或昼闭。养生能体此，皆可阅千岁。利欲喜乘人，日夜勤自励。
秋怀十首以竹药闭深院琴樽开小轩为韵·其九
作者：陆游
朝代：宋
体裁：古风

天镜环千峰，苍翠立云表。渔舟破浪来，泛泛一叶小。云门若耶间，迨此素秋杪。登览不可迟，去若孤鸿矫。
秋怀十首以竹药闭深院琴樽开小轩为韵·其二
作者：陆游
朝代：宋

短裘入重云，长镵求灵药。
人参四体具，狗杞群吠恶。
采实去条枚，摘花弃跗萼。
长啸忽蹑空，天台赴幽约。
秋怀十首以竹药闭深院琴樽开小轩为韵·其二
作者：陆游
朝代：宋

短裘入重云，长镵求灵药。人蔘四体具，狗杞群吠恶。采实去条枚，摘花弃跗萼。长啸忽蹑空，天台赴幽约。
秋怀十首以竹药闭深院琴樽开小轩为韵·其五
作者：陆游
朝代：宋
体裁：古风

吾道久寂寞，不绝如一线。至人隐市尘，我辈何由见。安得世外士，与之共谈宴。僧话亦或佳，聊可过竹院。
秋怀十首以竹药闭深院琴樽开小轩为韵·其八
作者：陆游
朝代：宋

今日天微寒，处处菊花开。
永怀杜拾遗，抱病起登台。
古路逢僧过，湿云闻雁来。
我亦秋风客，诗成有余哀。
秋怀十首以竹药闭深院琴樽开小轩为韵·其八
作者：陆游
朝代：宋

今日天微寒，处处菊花开。永怀杜拾遗，抱病起登台。古路逢僧过，湿云闻雁来。我亦秋风客，诗成有馀哀。
秋怀十首以竹药闭深院琴樽开小轩为韵·其六
作者：陆游
朝代：宋
体裁：古风

小人方盛时，瓦砾视黄金。及其大势去，或不遗一簪。郿坞今尚存，遗戒岂不深。所以栗里翁，惟蓄一素琴。
秋怀十首以竹药闭深院琴樽开小轩为韵·其十
作者：陆游
朝代：宋

丈夫素所学，致主齐羲轩。恨无同志人，徒欲起九原。痛哭惊世俗，著书成空言。岁月去衮衮，吾其死空村。
秋怀十首以竹药闭深院琴樽开小轩为韵·其四
作者：陆游
朝代：宋
体裁：古风

饮酒可不病，自酌随浅深。处世可无患，惟勿欺此心。此心实通天，一念天所临。子能守吾言，可度豺虎林。
秋怀十首末章稍自振起亦古义也
作者：陆游
朝代：宋

暑退财几时，忽已迫霜露；西风一何厉，落叶纷满路。老翁衰可笑，日夜念墐户；衣裘先关怀，膏火亦当具。酒尤不可缓，倾听糟床注。供盘柿栗耳，何敢议雉兔！